title: Robert Mellin

text: Robert Mellin oli naimisissa Sofia Augusta Therménin kanssa jonka veli oli senaatin esittelijäsihteeri, valtioneuvos Karl Otto Thermén. Heidän poikansa oli Teknillisen korkeakoulun matematiikan professori Robert Hjalmar Mellin.


title: Serrano-luokka

text: Serrano-luokka oli toisessa maailmansodassa palvellut Chilen laivaston hävittäjäluokka, johon kuului kuusi alusta. Alukset tilattiin John I. Thornycroft and Companyltä Woolstonista ja niiden tehtävänä oli parantaa maan kykyä suojata pitkää rantaviivaansa.


title: Serrano-luokka

text: Alukset valmistuivat 1929, jolloin ne osoittautuivat liian heikosti valmistetuiksi operoidakseen Chilen etelärannikon myrskyisillä vesillä.


title: Jukka Peltomäki

text: Jukka Peltomäki (s. 5. elokuuta 1949 Helsinki) oli Vantaan kaupunginjohtaja 1. elokuuta 2011 – 15. syyskuuta 2011. Peltomäki erosi kaupunginjohtajan tehtävästä saatuaan kaupunginvaltuustolta siihen kehotuksen. Koulutukseltaan hän on oikeustieteen kandidaatti. Peltomäen poliittinen tausta on sosiaalidemokraattinen.


title: Jukka Peltomäki

text: Ennen kaupunginjohtajaksi valitsemista Peltomäki toimi Vantaan maankäytön ja ympäristön toimialan apulaiskaupunginjohtajana vuodesta 2006. Hänet valittiin kaupunginjohtajaksi 23. toukokuuta 2011 vaalissa, jossa hän sai ensimmäisellä kierroksella 34 ääntä 67:stä. Peltomäen vastaehdokkaana oli kokoomuksen Martti Lipponen, joka sittemmin toimi va. kaupunginjohtajana Peltomäen eron jälkeen.


title: Jukka Peltomäki

text: Peltomäki toimi vuosina 1973–1992 Vantaan kaupunginvaltuuston jäsenenä ja vuosina 1988–1992 sen puheenjohtajana.


title: Jukka Peltomäki

text: Peltomäki ylivelkaantui 1990-luvun alun lamassa, kun hänen maksettavakseen lankesivat jalkapalloseura Vantaan Pallolle sekä hänen veljensä optikkoliike Näkökeskukselle annetut takaukset. Hän erosi vuonna 1992 Vantaan kaupunginvaltuuston puheenjohtajan paikalta edellä mainittujen takausten seurauksena. Samana vuonna Peltomäki muutti Portugaliin, jossa hän asui vuoteen 1994. Hän aloitti tuolloin projektityöt arkkitehtitoimisto Forma-Futurassa ja jatkoi yhtiössä lakimiehenä ja projektikehitysjohtajana vuosina 1995–2001.


title: Jukka Peltomäki

text: Vantaan kaupungin palveluksessa oleva arkkitehti teki poliisille huhtikuussa 2011 tutkintapyynnön, koska hän epäili silloisella maankäytön apulaiskaupunginjohtajalla olevan taloudellisia kytköksiä Forma-Futuraan. Forma-Futura on yksi suurimmista rakennus- ja kaavahankkeiden suunnittelua toteuttavista arkkitehtitoimistoista Vantaalla noin viiden prosentin markkinaosuudella. Forma-Futura on poikkeuksellisen tuottoisa arkkitehtitoimisto. Vuonna 2010 se teki 2,85 miljoonan euron liikevaihdolla 1,36 miljoonan liiketuloksen. Liiketulosprosentti oli vuonna 2010 siten peräti 47,8, mikä on paljon verrattuna alan keskimääräinen toimiston noin 16 prosentin liiketulostasoon.


title: Jukka Peltomäki

text: Peltomäen tultua valituksi virkaatekeväksi Vantaan kaupunginjohtajaksi paljastui, että hän oli asunut 16 vuoden ajan Forma-Futuran omistajan toisen yrityksen FF Sijoitus Oy:n asunnossa. Keskusrikospoliisi aloitti heinäkuussa 2011 tutkinnan Peltomäen mahdollisesta virka-aseman väärinkäytöstä, sillä hän maksoi asunnosta selvästi markkinahintaa alempaa vuokraa ja sai näin ollen asunnosta taloudellista hyötyä.


title: Jukka Peltomäki

text: Myös Peltomäen naissuhde herätti julkista huomiota. Hän oli naimisissa mutta liikkui julkisesti naisystävänsä, kaupunkisuunnittelulautakunnan kokoomuslaisen jäsenen kanssa. Nainen oli osan aikaa mukana muun muassa virkamatkalla Manchesterissa, jossa Peltomäki ei osallistunut matkaohjelmaan sisältyneeseen kaupungin rahoilla vietettyyn baari-iltaan, eikä Everton – QPR jalkapallo-otteluun. Naisystävä luopui kaikista luottamustoimistaan.


title: Jukka Peltomäki

text: Eron yhteydessä käytiin runsaasti keskustelua Helsingin Sanomien roolista sekä Peltomäen väitetystä ajojahdista. Toimittaja Mikko Niskasaari kytki ajojahdin Voima-lehden verkkoversiossa julkaistussa artikkelissa Vantaan ja Peltomäen nihkeään suhtautumiseen Östersundomin kaavoitukseen. Hämeen Sanomat nosti pääkirjoitussivullaan esille myös Sanoma Oyj:n mittavat kaavoitushankkeet Vantaalla.


title: Jukka Peltomäki

text: Syksyllä 2013 saatiin päätökseen tapauksen rikostutkinta, jonka pohjalta Peltomäkeä epäillään törkeistä virka- ja lahjusrikoksista. Lisäksi Forma-Futuran omistajaa epäillään lahjuksen antamisesta. Myös Peltomäen lähipiirin jäseniä epäillään tutkinnan pohjalta rahanpesusta. Oikeudenkäynti lahjus- ja virkarikoksista alkoi elokuussa 2016 ja hänet tuomittiin kesäkuussa 2017 Helsingin käräjäoikeudessa kahden ja puolen vuoden ehdottomaan vankeuteen lahjusten ottamisesta. Lisäksi hänet tuomittiin menettämään lahjusten ja etujen arvona valtiolle 187 958,05 euroa.


title: Siim-Tanel Sammelselg

text: Siim-Tanel Sammelselg (s. 18. toukokuuta 1993 Tallinna) on virolainen mäkihyppääjä.


title: Siim-Tanel Sammelselg

text: Sammelselg kilpaili neljissä nuorten MM-kilpailuissa 2010–2013 sijoittuen henkilökohtaisessa kilpailussa parhaimmillaan 44:nneksi 2013 ja joukkuekilpailussa kymmenenneksi 2011.


title: Siim-Tanel Sammelselg

text: Sammelselg osallistui neljään maailmancupin joukkuekilpailuun vuosina 2007–2012. Näissä Viro oli parhaimmillaan yhdeksäs Lahdessa 2011. Hän osallistui neljään henkilökohtaiseen maailmancupin kilpailuun 2014−2015 sijoittuen parhaimmillaan 45:nneksi Sapporossa tammikuussa 2014.


title: Siim-Tanel Sammelselg

text: Hänen paras sijoituksensa Fis-cupissa on 13:s ja Continental Cupissa 16:s.


title: G. I. Lindström

text: Gustaf Israel Lindström (23. joulukuuta 1821 Turku – 17. heinäkuuta 1877 Hämeenlinna) oli suomalainen pappi ja lukion lehtori.


title: G. I. Lindström

text: Lindströmin vanhemmat olivat turkulainen oikeusraatimies Karl Johan Lindström ja hänen toinen vaimonsa Anna Maria Plomqvist. Lindström kävi Turun triviaalikoulua ja Turun lukiota päästen ylioppilaaksi 1842. Hän valmistui filosofian kandidaatiksi ja maisteriksi 1847, teologian kandidaatiksi 1853 sekä teologian lisensiaatiksi ja tohtoriksi 1857. Lindström vihittiin papiksi 1856.


title: G. I. Lindström

text: Lindström toimi Turun yläalkeiskoulun vt. apulaiskollegana vuodesta 1853 ja vakinaisena kollegana 1854. Hän oli Hämeenlinnan lukion (alkeisoppilaitoksen) teologian lehtorina vuodesta 1857.


title: G. I. Lindström

text: Lindström kirjoitti myös runoja ruotsin kielellä.


title: G. I. Lindström

text: Lindström oli naimisissa vuodesta 1854 Fredrika Charlotta Timmin kanssa.


title: Dougie Hamilton

text: Dougie Hamilton (s. 17. kesäkuuta 1993 St. Catharines, Toronto, Ontario) on kanadalainen jääkiekkoilija, pelipaikaltaan puolustaja. Hän edustaa NHL-joukkue Carolina Hurricanesia. Boston Bruins varasi Hamiltonin yhdeksäntenä pelaajana kesällä 2011. Huhtikuussa 2011 NHL:n kykyjenetsijäpalvelu arvioi hänet Pohjois-Amerikassa pelaavista kenttäpelaajista neljänneksi parhaaksi.


title: Dougie Hamilton

text: Hänen vanhempansa Doug ja Lynn olivat myös ammattitason urheilijoita, ja he edustivat Kanadan joukkuetta olympialaisissa 1984, tosin lajit olivat soutu ja koripallo. Hänen veljensä Freddie varattiin San Jose Sharksin joukkueeseen vuonna numerolla 129.


title: Dougie Hamilton

text: Hamilton aloitti pelaajauransa St. Catharines Falconsin joukkueessa Eastern AAA Hockey Leaguessa, joka on osa Ontarion nuorten jääkiekkoyhdistystä. Sittemmin hän edusti OHL-joukkue Niagara IceDogsia, kunnes siirtyi NHL-joukkue Boston Bruinsiin.


title: Dougie Hamilton

text: 26. kesäkuuta 2015, kolmen Bruinsissa pelatun kauden jälkeen, Hamilton siirtyi Calgary Flamesiin. Flames hankki hänet vaihdossa ensimmäisen kierroksen varausvuoroon ja kahteen toisen kierroksen varausvuoroon samana päivänä järjestettävässä .


title: Oscar Andersson

text: Johan Anders Oskar Andersson (8. joulukuuta 1813 Tukholma – 13. tammikuuta 1866 Malmö) oli ruotsalainen Suomessa asunut näytelmäkirjailija ja runoilija.


title: Oscar Andersson

text: Andersson kirjoitti komedian "Skomakaren och hans fru" yhdessä Jakob Gabriel Leisteniuksen (1821–1858) kanssa.


title: Eadsige

text: Eadsige (k. 1050) oli Canterburyn arkkipiispa Hänen tiedetään olleen St Martinsin piispa ennen kuin hänestä tuli arkkipiispa vuonna 1038 ja kruunanneen Edvard Tunnustajan kuninkaaksi 3. huhtikuuta 1043. Noin vuosi kruunajaisten jälkeen hän sairastui vakavasti, minkä vuoksi Edward ja jaarli Godwin nimittivät Siward-nimisen apotin hänen sijaisekseen. Hän palasi arkkipiispaksi vuonna 1048 ja kuoli lokakuussa 1050.


title: Hannes Fuchs

text: Hannes Fuchs (s. 9. maaliskuuta 1972 Linz) on itävaltalainen entinen sulkapalloilija. Hän edusti seuratasolla BSC 70 Feibra Linziä.


title: Hannes Fuchs

text: Fuchs osallistui olympialaisiin ensimmäistä kertaa Barcelonassa 1992. Hän pelasi tuolloin sekä kaksinpelissä että nelinpelissä, jossa hän oli Jürgen Kochin pari. Fuchs pääsi kaksinpelissä toiselle kierrokselle, mutta putosi Kochin kanssa nelinpelissä jo ensimmäisen ottelun jälkeen. Fuchs putosi kaksinpelissä toisella kierroksella myös MM-kisoissa 1993, joissa hän hävisi Thaimaan Sompol Kukasemkijille. Hän voitti vuoden 1994 EM-kilpailuissa ensimmäisellä kierroksella irlantilaisen Bruce Toppingin, mutta putosi toisessa ottelussa hävittyään Tanskan Michael Søgaardille suoraan kahdessa erässä. Fuchs osallistui Atlantan olympialaisissa 1996 vain kaksinpeliin, jossa hän putosi jälleen toisella kierroksella, jolla hän hävisi Thomas Stuer-Lauridsenille.


title: Gabriel Chaves

text: Gabriel "Gabby" Chaves (s. 7. heinäkuuta 1993 Bogotá) on kolumbialainen moottoriurheilija. Voitettuaan lukuisia karting-sarjojen mestaruuksia hän siirtyi vuonna 2007 Skip Barber -sarjoihin Yhdysvaltoihin. Vuonna 2008 Chaves siirtyi Formula BMW -sarjaan. Hän sijoittui neljänneksi Formula BMW Pacific ja sijalle 14 Formula BMW World Finals -sarjassa. Chaves jatkoi sarjassa vuonna 2009 voittaen Amerikan Formula BMW-sarjan mestaruuden. Vuonna 2010 hän kilpaili Italian F3-mestaruussarjassa sijoittuen kymmenenneksi saavuttaen Vuoden tulokas -palkinnon. Vuonna 2011 Chaves kilpaili GP3-sarjassa Addax-tallissa. Hän ajoi neljänneksi Valencian kilpailussa. Sprinttikilpailussa hän oli viides. Chaves keräsi kauden aikana 8 pistettä sijoittuen sijalle 19. Vuonna 2012 Chaves ajaa Star Mazda Championship-sarjassa.


title: Northern Football League

text: Northern Football League on englantilainen alueellinen jalkapallosarja, joka käsittää sarjajärjestelmän yhdeksänneksi ja kymmenenneksi korkeimmat sarjatasot Koillis-Englannissa. Northern Football Leaguen korkein sarjataso on Division One ja sen alapuolella on Division Two.


title: Northern Football League

text: Sarjasta on mahdollista Northern Premier Leaguen alimpaan divisioonaan mikäli seura täyttää sen kriteerit.


title: Polttotaso

text: Polttotaso on pinta linssin takana, jolle kaikkien eri suunnista tulevien yhdensuuntaisten valonsädekimppujen suuntakohtainen polttopiste asettuu. Esimerkiksi kameran filmi tai kuvasensori on polttotasolla ja seuraa polttotasoa jos kameran fokus on äärettömässä. Toisinpäin, polttotasolla olevat valonlähteet aiheuttavat kukin yhdensuuntaisen valonsäteen linssin toiselle puolelle.


title: Polttotaso

text: Myös linssin edessä on polttotaso jos fokus on lähellä, ja silloin terävyysalue on välittömästi polttotason etu- ja takapuolella, ja sitä kauempana tai lähempänä on bokeh-ilmiö.


title: Polttotaso

text: Vastaava asia on myös parabolisille peileille ja mikroaalto- ja satelliittiantenneille.


title: Tšekin naisten jalkapallomaajoukkue

text: Tšekin naisten jalkapallomaajoukkue edustaa Tšekkiä jalkapallon naisten maajoukkuetasolla. Joukkuetta hallinnoi Tšekin jalkapalloliitto. Se ei ole koskaan itsenäisyytensä aikana selviytynyt lajin arvokisoihin. Osana Tšekkoslovakiaa joukkue ei saanut osallistumisoikeutta vuosina 1984-1993.


title: Tšekin naisten jalkapallomaajoukkue

text: Tšekin sijoitus FIFA:n kansainvälisessä rankingissa on 25.


title: Carl McCunn

text: Carl McCunn (1946–1981) oli yhdysvaltalainen luontokuvaaja.


title: Carl McCunn

text: McCunn syntyi Länsi-Saksassa, missä hänen isänsä Donovan McCunn palveli armeijassa. McCunn valmistui 1964 high schoolista. Pian hän liittyi laivastoon, josta erosi 1969. Vuonna 1970 McCunn muutti Anchorageen Alaskaan.


title: Carl McCunn

text: Lentäjä jätti McCunnin lentokoneesta Brooksvuorille lähelle Coleenjokea vuonna 1981. Paikka on noin 360 kilometriä Fairbanksista koilliseen. Vaikka McCunn ajatteli, että lentäjä noutaisi hänet syksyllä, hän oli unohtanut sopia lentäjän kanssa noutoajan. McCunn otti suunnitelmansa mukaan viiden kuukauden ajan kuvia villistä luonnosta. McCunn odotti turhaan lentokonetta elokuun alussa. Elokuun puoleen väliin mennessä oli käynyt selväksi, ettei lentäjä tulisi noutamaan McCunnia. McCunn alkoi metsästää mukanaan olleilla aseilla lintuja ja koetti kuivata pyydystämänsä karibun lihaa.


title: Carl McCunn

text: McCunn oli lähettänyt muutamalle ystävälleen ja isälleen kartat sijainnistaan varmuuden vuoksi. McCunnin isä ei kuitenkaan tiennyt, milloin hänen poikansa oli määrä palata retkeltään. McCunn näki elokuun lopussa poliisin lentokoneen, jolle heilutti laukkuaan. Poliisi ei ymmärtänyt rajusti laukkuaan heiluttaneen McCunnin olleen hädässä, varsinkin kun kolmannella ylilentokerralla McCunn käveli ripeästi kohti telttaansa. Jostain syystä McCunn ei siirtynyt noin kahdeksan kilometrin päässä olevaan metsästysmajaan, jonka paikan McCunnille oli häntä lähtiessä neuvonut poliisi näyttänyt kartalta.


title: Carl McCunn

text: Syyskuussa alkoi sataa lunta ja riista käydä harvinaisemmaksi. McCunn koetti pystyttää ansoja jäniksille. Lokakuun puolenvälin tienoilla McCunn paleli ja enimmäkseen sudet vierailivat jänisansoilla ja ketut kilpailivat McCunnin kanssa jäniksistä. Marraskuussa McCunn oli ilman ruokaa. McCunn aikoi kävellä 120 km:n päähän Fort Yukoniin, muttei nälissään jaksanut. Kiitospäivänä McCunnia heikotti ja paleli. McCunn oli säästänyt itseään varten yhden patruunan ja ampui kiväärillä itsensä. Etsijät löysivät McCunnin jäätyneen laihan ruumiin 2. helmikuuta.


title: Domnítsa Lanítou-Kavounídou

text: Domnítsa Lanítou-Kavounídou (, 7. huhtikuuta 1916 Limassol, Limassolin alue, Kypros – 20. kesäkuuta 2011) oli kreikkalainen olympiaurheilija. Hän osallistui yleisurheilijana Berliinin olympialaisiin 1936 ja Lontoon olympialaisiin 1948 100 metrille ja 80 metrin aitoihin. Hän oli Kreikan urheilun johtohahmoja.


title: Lady Snowblood

text: Lady Snowblood () on Toshiya Fujitan ohjaama japanilainen elokuva vuodelta 1973. Elokuva perustuu japanilaiseen sarjakuvaan "Shurayukihime", jossa tytär kostaa isänsä ja veljensä murhan sekä äitinsä raiskauksen syyllisille kovimman kautta.


title: Lady Snowblood

text: Vuonna 1974 elokuvalle ilmestyi jatko-osa "".


title: Lady Snowblood

text: Elokuva on episodimainen kostotarina, jossa ei edetä kronologisesti.


title: Lady Snowblood

text: Elokuvan päähenkilö Yuki syntyy vankilassa, ja äiti vannottaa tyttärensä ottamaan huolekseen verikoston miehensä ja poikansa murhanneille. Äidin vankitoverit huolehtivat tytöstä, ja eräs munkki opettaa hänelle taistelutaitoja. Tappajien ja raiskaajien löytäminen kahdenkymmenen vuoden jälkeen ei kuitenkaan ole helppoa. Kostoretkellään Yuki myös ystävystyy nuoren toimittajan kanssa. Tämä paljastuu lopulta yhden murhaajan pojaksi.


title: Lady Snowblood

text: Quentin Tarantino lainasi paljon vaikutteita elukuvasarjaansa Kill Bill Lady Snowbloodista, ja elokuvan päähenkilö Yuki Kashimaa näyttelevä Meiko Kaji laulaa elokuvien tunnussävelmän "Shura no hana".


title: Ed Wardle

text: Ed Wardle on skotlantilainen seikkailija, joka on tuottanut ja ohjannut television dokumenttielokuvia ja näytellyt niissä.


title: Ed Wardle

text: Wardle kiipesi onnistuneesti Mount Everestin huipulle vuonna 2007 kuvaten samalla Discovery Channelille elokuvaa "Beyond the Limit". Hän kävi Mount Everestin huipulla vielä toistamiseen samana vuonna. Wardle osallistui opastetulle pohjoisnaparetkelle vuonna 2008.


title: Ed Wardle

text: Wardle lennätettiin 2009 Yukonin territorioon asumattomaan erämaahan Kanadaan tekemään dokumenttielokuvaa "Alone in the Wild" jossa hän eli yksin luonnossa sillä, mitä lain mukaan sai kerätä ja pyydystää. Elokuva tehtiin Channel 4:lle ja Discovery Channelille Tincup Laken lähistöllä. Ainoa yhteys ulkomaailmaan oli Twitter. Videopäiväkirjassa näkyy yksinäisyyden ja ravinnon saannin vaikeus. Wardlella oli kivääri ja onki. Wardle aikoi alkujaan viipyä kolme kuukautta erämaassa, mutta hän nälkiintyi ja laihtui seitsemässä viikossa melkein 15 kg. Wardle eli mm. mustikoilla ja onkimillaan harjuksilla. Vaikka Wardlesta tuntui, että hän oli syönyt kyllin hän laihtui ja hänen pulssinsa hidastui luultavasti siksi, ettei hän saanut ravintoa kyllin. Viidennellä viikolla Wardle kertoi National Gaographicille lähettämässään videopostissa, ettei hän voinut niin hyvin kuin pitäisi. Niinpä Wardle pyysi apua ja 22. elokuuta 2009 ja pelastajat noutivat hänet. Jälkikäteen Wardle kertoi, että Alaskan erämaassa käynti oli rankinta, mitä hän oli koskaan tehnyt, mutta myös parasta. Arvostelijoiden mielestä Wardle ei menestynyt erämaassa hyvin, koska hänellä ei ollut kaikkia nimenomaan Alaskan erämaassa tarvittavia taitoja ja varusteita.


title: John Brown and Company

text: John Brown and Company oli skotlantilainen laivanrakennusyritys, joka valmisti useita merkittäviä aluksia, kuten RMS Lusitanian, HMS Hoodin, HMS Repulsen, RMS Queen Maryn, RMS Queen Elizabethin ja RMS Queen Elizabeth 2:n. Yhtiön kulta-aikaa oli 1900-luvun alkupuoli, jolloin se oli yksi maailman merkittävimmistä telakoista. Tämän jälkeen se joutui kiristyvään kilpailutilanteeseen Itä-Euroopan ja Kaukoidän telakoiden kanssa.


title: John Brown and Company

text: Yhtiö liitettiin 1968 muiden Clydejoen varrella olevien telakoiden kanssa yhteen, ja ne muodostivat Upper Clyde Shipbuilders -nimisen konsortion, joka kuitenkin lakkautti telakkatoimintansa jo vuonna 1971. Suunnitteluyhtiönä se kuitenkin jatkoi menestyksekkäästi, kunnes Trafalgar House osti sen 1986.


title: John Brown and Company

text: Trafalgar House piti koko osakekannan, ja yrityksen toiminta jatkui vuoteen 1996, jolloin Kvaerner osti Trafalgar Housen. Kvaerner sulki suunnittelutoimiston 2000. Upper Clyde Shipbuildersin telakan osti Marathon Oil, joka myi sen edelleen 1980 UiE Scotlandille Pohjanmeren öljylauttojen valmistamiseksi. Telakka suljettiin 2001.


title: John Brown and Company

text: James ja George Thomsonin perustama suunnittelu- ja laivanrakennusyritys J & G Thomson avasi Clydebankiin telakan 1851 nimellä Clyde Bank Iron Shipyard. Telakan ensimmäinen alus "SS Jackal" valmistui seuraavana vuonna, ja sen jälkeen yhtiö valmisti Cunardille "SS Juran" 1854 ja "SS Russian" 1867.


title: John Brown and Company

text: 1870-luvun alussa veljekset jäivät eläkkeelle ja siirsivät yrityksensä vanhemman veljeksen pojille. Yritys perusti uuden telakan Cart- ja Clydejokien yhtymäkohtaan, jossa kyettiin valmistamaan suurempia aluksia. Yhtiön laajeneminen ja sen työvoiman asuttaminen johti Clydebankin kaupungin syntymiseen. Sheffieldiläinen terästehdas John Brown and Company osti yhtiön Clydebankin telakan 1899.


title: Richard Proenneke

text: Richard Louis ”Dick” Proenneke (4. toukokuuta 1916 Iowa – 20. huhtikuuta 2003) oli yhdysvaltalainen luontoharrastaja, joka eli Alaskan syrjäseudulla 30 vuotta muun muassa luonto- ja säähavaintoja tehden. Aikaisemmin hän oli tehnyt työkseen maataloustöitä. Proenneke vieraili Twin Lakesin alueella ensimmäistä kertaa vuonna 1962. Vuonna 1967 hän alkoi rakentaa sinne mökkiä, joka valmistui seuraavana vuonna.


title: Richard Proenneke

text: Proenneken päiväkirjat toimitti kirjamuotoon hänen ystävänsä Sam Keith ja kirja "One Man’s Wilderness" julkaistiin 1973. Toisen osan, "More Readings From One Man’s Wilderness", toimitti vuosien 1974–1980 päiväkirjojen perusteella Proenneken ystävä John Branson. Hänen omien videoidensa pohjalta tehtiin dokumenttielokuva "Alone in the Wilderness" vuonna 2003.


title: Axel Fredrik Granfelt

text: Axel Fredrik Granfelt (26. huhtikuuta 1815 Hausjärvi – 16. tammikuuta 1892 Hattula) oli suomalainen pappi, valtiopäivämies ja Helsingin yliopiston dogmatiikan ja siveysopin professori.


title: Axel Fredrik Granfelt

text: Sosiaaliselta taustaltaan Granfelt kuului aikansa alaluokkaistuvassa luterilaisessa papistossa sen vähemmistöön, aatelistaustaiseen säätyläistöön. Granfeltin vanhemmat olivat ylijahtimestari August Fredrik Granfelt ja Magdalena Elisabet af Enehjelm. Granfeltin sotilassuku oli aateloitu 1757. Granfelt tuli ylioppilaaksi 1832, filosofian kandidaatiksi 1838 ja maisteriksi 1840. Hän siirtyi opiskelemaan teologiaa ja valmistui teologian kandidaatiksi 1842 ja teologian lisensiaatiksi, mikä tuolloin vastasi nykyistä tohtoriksi väittelemistä, 1844. Granfelt vihittiin papiksi 1848 ja teologian tohtori hänestä tuli 1857. Vuoden 1857 promootiossa hän oli teologisen tiedekunnan priimustohtori.


title: Axel Fredrik Granfelt

text: Granfelt anoi 1847 teologian apulaisen virkaa väitöskirjalla, joka yliopiston konsistorin tarkastelussa paljastui suurelta osin plagiaatiksi saksalaisen Johann Tobias Beckin (1804–1878) teoksesta "Umriss der biblischen Seelenlehre". Jo hänen käsikirjoituksena säilynyt lisensiaatintyönsä oli pääosin lyhennelmä Gotthard Victor Lechlerin teoksesta "Geschichte des englischen Deismus" (1841). Granfeltin pelasti teologisen tiedekunnan vankkumaton tuki, hänen aiempi kirjallinen tuotantonsa ja vaikutusvaltaiset tuttavansa, ja näin hän sai apulaisen viran. Hän ei opiskellut eikä tehnyt tutkimusta ulkomailla, mutta ihaili tanskalaista professoria ja sittemmin piispaa Hans Lassen Martensenia sekä viittasi usein hänen näkemyksiinsä omissa töissään.


title: Axel Fredrik Granfelt

text: Granfelt toimi Helsingin yliopiston teologian apulaisena 1848–1852 (asetettiin lakkautuspalkalle 1853) sekä vt. professorina 1848–1849 (eksegetiikassa). Hän haki eksegetiikan professuuria 1849, mutta epäonnistui haussa puutteellisen heprean kielen taitonsa vuoksi. Vuosina 1850–1851 ja 1852–1854 hän toimi dogmatiikan ja siveysopin vt. professorina. Granfeltin dogmatiikan professuuria varten laadittu virkaväitöskirja käsitteli Saksassa inkarnaatiosta käytyä ajankohtaiskeskustelua ja arvioitiin erinomaiseksi. Hän toimi vakinaisena professorina 1854–1875 ja teologisen tiedekunnan dekaanina 1871-1875. Granfelt oli myös Nurmijärven prebendaseurakunnan kirkkoherrana 1848–1891.


title: Axel Fredrik Granfelt

text: Granfelt osallistui säätyvaltiopäiville papiston edustajana 1863–1872. Pappissäädyssä hän mm. puolusti naisten oikeuksien laajentamista. Hän oli kirkolliskokouksen jäsen 1876 ja 1886 sekä Suomen lähetysseuran hallituksen jäsen 1859–1863 ja 1869–1875.


title: Axel Fredrik Granfelt

text: Granfelt oli hyvin musikaalinen, hän harrasti laulua ja oli kiinnostunut oopperasta. Hän viritti itse pianonsa sekä soitti pianon lisäksi viulua, huilua ja kitaraa. Granfelt oli ruotsinkielinen, mutta osasi jonkin verran suomea. Hän itse totesi, että kielikysymyksessä "järki oli suomen, mutta sydän ruotsin puolella". Hänen tiedetään lainanneen rahaa Aleksis Kivelle, mutta muusta mahdollisesta tuesta ei ole säilynyt tietoja.


title: Axel Fredrik Granfelt

text:
Granfelt oli naimisissa kaksi kertaa:
Hänellä oli neljä lasta ensimmäisestä ja yksi lapsi toisesta avioliitosta. Tunnetuin lapsista oli Kansanvalistusseuran sihteeri Axel August Granfelt (1846–1919).


title: Axel Fredrik Granfelt

text: Granfeltilla oli laaja kirjallinen tuotanto, jonka pääteokset ovat "Kristlig dogmatik", ensimmäinen uskonopin suomalainen yleisesitys, sekä mittava "Den kristliga sedeläran". Siveysoppi -teos on Granfeltin laaja hahmotelma yksilön tehtävistä kristillisessä valtiossa. Granfelt on lähinnä luokiteltavissa välitysteologiksi. Hänen tavoitteenaan oli kristinuskon idealistinen uudelleentulkinta, uskon ja tiedon harmonia. Hän kannatti synteresis-oppia sen intellektuaalisessa muodossa; tieto on uudelleenmuistamista ja perustuu omassatunnon totuuksiin, mikä johti hänet teologian tieteellistä ylivaltaa korostaviin erikoisiin näkemyksiin. Hän kehitti tietoteoreettisen järjestelmän, joka, kuten moni muukin vastaava, on pätevä, jos jakaa järjestelmän laatijan lähtöoletukset.Myöhemmät arviot Granfeltistä ovat vaihdelleet suuresti. Hänen opintonsa Helsingissä ajoittuivat aikaan, jolloin teologisessa tiedekunnassa ei ollut itsenäisten tieteellisten monografioiden tuottamisen traditiota ja tieteelliset opinnäytteet laadittiin virkapätevyyden osoittamiseksi, ei kontribuutioiksi kansainväliseen tai kotimaiseen keskusteluun. Tässä tilanteessa hänen laaja tuotantonsa on tulkittu ansiokkaaksi.


title: Axel Fredrik Granfelt

text: Hänen uransa ajoittuu myös aikaan, jolloin konservatismi voitti sijaa teologisessa tiedekunnassa, tiedekunnan opiskelija-aines alkoi voimakkaasti suomenkielistyä ja jolloin filosofiasta sekä luonnontieteistä alkoi tulla osa teologista viholliskuvaa. Granfeltissa on nähty mitä uljaimpien uusien aikojen airut ja suurin tieteellinen kyky teologisessa tiedekunnassa moniin sukupolviin sekä idiootti ja oppinut aasi, jonka kohtalona olisi valistuneempina aikoina ollut maaseutukappalaisen, ei yliopistoteologin ura. Granfelt oli kuitenkin älykäs ja tuottelias; uuden sukupolven kriittistä nuorisoa ja sen uusia kysymyksenasetteluja hänen näkemyksensä eivät vakuuttaneet.


title: Frans Wilhelm Gustaf Hjelt

text: Frans Wilhelm Gustaf Hjelt (22. toukokuuta 1819 Turku – 26. syyskuuta 1889 Turku) oli suomalainen rovasti, valtiopäivämies ja lukion rehtori.


title: Frans Wilhelm Gustaf Hjelt

text: Hjeltin vanhemmat olivat filosofian maisteri, kirjanpainaja ja kirjakauppias Christian Ludvig Hjelt ja Hedvig Lovisa Chytræus. Hän pääsi ylioppilaaksi Turun lukiosta 1836 ja valmistui filosofian kandidaatiksi ja maisteriksi 1840. Hjelt opiskeli Uppsalassa 1842–1843. Hänet vihittiin papiksi 1847.


title: Frans Wilhelm Gustaf Hjelt

text: Hjelt toimi Helsingin yliopiston kreikan kirjallisuuden dosenttina 1844–1845. Hän oli Turun lukiossa vt. lehtorina 1840–1842 ja 1843–1845, roomalaisen kirjallisuuden lehtorina 1845–1872 sekä lukion rehtorina 1858–1872. Hjelt toimi Maarian seurakunnan prebendakirkkoherrana 1860–1886 ja Turun tuomiorovastina 1885–1889. Hän sai rovastin arvon 1860.


title: Frans Wilhelm Gustaf Hjelt

text: Hjelt osallistui säätyvaltiopäiville papiston edustajana 1867–1888. Hän oli valtiopäivien toimitusvaliokunnan puheenjohtaja 1882 ja talousvaliokunnan puheenjohtaja 1882. Hjelt oli Suomen Pankin tilintarkastajana 1863–1872 ja 1886–1888, pankkivaltuusmiehenä 1872–1885 sekä pankkivaltuusmiesten puheenjohtajana 1882–1885. Lisäksi Hjelt oli kirkollis– ja kouluvirkakunnan leski– ja orpokassan johtokunnan jäsen 1860–1872 (johtokunnan puheenjohtaja 1862–1872), Suomen talousseuran johtokunnan puheenjohtaja 1870–1889 sekä Maalaisten palovakuutusyhtiön johtokunnan jäsen 1875–1885 ja johtokunnan puheenjohtaja 1886–1889.


title: Frans Wilhelm Gustaf Hjelt

text: Hjelt oli naimisissa vuodesta 1846 Maria Johanna Teodora von Hellensin kanssa. Heillä oli kahdeksan lasta joista kolme kuoli pieninä. Frans Hjelt oli arkkiatri Otto E. A. Hjeltin veli.


title: Josef Mandelstam

text: Josef Mandelstam (18. toukokuuta 1846 Poltava – 15. helmikuuta 1911 Helsinki) oli venäjänjuutalainen oppinut, joka toimi Helsingin yliopiston venäjän kielen ja kirjallisuuden professorina vuosina 1897–1911.


title: Josef Mandelstam

text: Mandelstamin vanhemmat olivat kauppias Emeljan Mandelstam ja Anna Mandelstam. Hän pääsi ylioppilaaksi Harkovassa 1864 ja valmistui filosofian kandidaatiksi 1869 ja lisensiaatiksi 1874. Hän toimi opettajana lukioissa ja paašikouluissa vuosina 1870–1895 Orelissa, Harkovassa ja Pietarissa. Hän sai 1877 kollegiasessorin, 1881 hovineuvoksen, 1885 kollegineuvoksen ja 1889 valtioneuvoksen arvonimet. Mandelstam oli Katarinainstituutin tarkastajana Pietarissa 1891–1897 ja Pietarin yliopiston vertailevan mytologian yksityisdosenttina 1895.


title: Josef Mandelstam

text: Vuonna 1897 Mandelstam sai professuurin Helsingistä ja asettui Suomeen, johon hän pian kotiutui. Vuonna 1907 hänet vihittiin Helsingin yliopiston kunniatohtoriksi. Juutalaissukuinen Mandelstam oli siinä määrin liberaali, että kuultuaan hänen luentonsa Vjatšeslav von Plehwe totesi, että Venäjällä tuollainen professori ei kauaa pysyisi virassa. Mandelstamin ympärille syntyi vuoden 1908 alussa huomiota herättänyt kohu: Hän oli arvostellut "Hufvudstadsbladetissa" jyrkin sanoin "Uusi Suomi" -lehden ja vanhasuomalaisten Venäjän-politiikkaa Suomen asemalle vahingolliseksi, minkä seurauksena vanhasuomalaisia tukeneet ylioppilaat järjestivät helmikuun alussa useita häirintämielenosoituksia hänen luennoillaan vaatien Mandelstamin eroa. Mandelstam ei kuitenkaan eronnut.


title: Josef Mandelstam

text: Josef Mandelstam oli naimisissa kolme kertaa:


title: Josef Mandelstam

text: Kirjailija Karin Mandelstam oli Josef Mandelstamin tytär tämän kolmannesta avioliitosta.


title: Sõmeru

text: Sõmeru oli kunta Virossa, Länsi-Virumaan maakunnassa 100 kilometriä Tallinnasta itään. Sõmerun naapurikaupunki oli Rakvere, jonne on matkaa noin 4 kilometriä.


title: Sõmeru

text: Vuoden 2017 kuntauudistuksessa Rakveren ja Sõmerun kunnat yhdistettiin uudeksi Rakveren kunnaksi.


title: Sõmeru

text: Vuoden 2011 väestönlaskennan mukaan Sõmerun kunnassa oli 3 778 asukasta, joista 3 438 (91,0 %) oli virolaisia, 225 (6,0 %) venäläisiä ja 111 (2,9 %) muita kansallisuuksia.


title: Sõmeru

text: Sõmerun kuntakeskus oli Sõmerun pienkauppala. Sen asukasluku oli vuoden 2010 alussa 1 289.


title: Sõmeru

text: Sõmerun pienkauppala on vuonna 2017 perustetun Rakveren kunnan hallinnollinen keskus.


title: Yang Lei

text: Yang ”Leilei” Lei (, s. 12. lokakuu 1984 Sichuan, on kiinalainen pop laulaja ja näyttelijä, joka saavutti välittömästi mainetta, kun hän voitti valtakunnallisen laulukilpailun "Super Tyttö" vuonna 2006.


title: Seitsemän raivoisaa gladiaattoria

text: Seitsemän raivoisaa gladiaattoria (myös "Seitsemän taistelijaa", , ) on vuonna 1983 valmistunut Claudio Fragasson ja Bruno Mattein ohjaama italialais-yhdysvaltalainen seikkailuelokuva. Cannon Filmsin tuottama tarina on Rooman valtakuntaan sijoittuva muunnelma Akira Kurosawan "Seitsemään samuraihin" perustuvasta westernistä "Seitsemän rohkeata miestä". Sen sankaria Hania näyttelee amerikkalainen kehonrakentaja Lou Ferrigno, joka oli aikaisemmin tullut tunnetuksi television Hulkina.


title: Seitsemän raivoisaa gladiaattoria

text: Kuolemattoman rosvopäällikkö Niceroten joukot terrorisoivat syrjäisen maalaiskylän asukkaita. Kylän naiset lähtevät Roomaan etsimään taistelijaa, joka kykenisi puolustamamaan heitä Akilleen taikamiekalla. Gladiaattoreista voimakkain on mahtavalihaksinen barbaari Han, joka on juuri pelastanut kuolemalta kilpa-ajoissa voittamansa Scipion. He pakenevat Rooman keisarin hovista ja saavat mukaansa joukon muita taistelijoita vapauttamaan kylää.


title: Seitsemän raivoisaa gladiaattoria

text: Gladiaattorit ja heihin liittyneet kyläläiset torjuvat Niceroten ensimmäisen hyökkäyksen. Tämä houkuttelee sankarit ulos kylästä, ottaa sen asukkaat panttivangeiksi ja pakottaa seitsikon antautumaan häpeällisesti. Gladiaattorit päättävät palata taistelemaan Niceroten joukkoja vastaan ja lopulta Han onnistuu tappamaan rosvopäällikön taikamiekallaan.


title: Seitsemän raivoisaa gladiaattoria

text: "Seitsemän raivoisaa gladiaattoria" edustaa "Conan – barbaarin" vanavedessä uudelleen lämmitettyä 1960-luvun vaihteen peplumia. Se on eräänlainen kunnianosoitus tyylilajin veteraaneille, joista mukana ovat Brad Harris, Dan Vadis, Giovanni Cianfriglia ja Salvatore Borghese. Halvalla tehty elokuva on melko sujuvaa ja harmitonta viihdettä, eikä juurikaan kuvasta ohjaajilleen tyypillistä överiksi menevää törkyistä roskaa. Lou Ferrignon lihakset varastavat show’n Sybil Danningin piilossa pysyviltä rinnoilta ja keisarin hovin kissatappelu on päivitetty versio peplumkliseisiin kuuluvista tanssitytöistä. "Seitsemästä rohkeasta miehestä" on olemassa myös alkuperäinen peplumversio, Richard Harrisonin tähdittämä "I sette gladiatori" vuodelta 1962.


title: Seitsemän raivoisaa gladiaattoria

text: "Video-oppaassa" vuodelta 1994 Sam Inkinen kutsuu elokuvaa katselukelvottomaksi ongelmajätteeksi ja antaa sille tähtien sijasta pommin, mikä vastaa sanallista arviota ”täysin epäonnistunut tekele”.


title: Seitsemän raivoisaa gladiaattoria

text: "Seitsemän raivoisaa gladiaattoria" oli Lou Ferrignon ensimmäinen Italiassa kuvattu elokuva, mutta se julkaistiin valkokankaalla vasta Luigi Cozzin ohjaaman "Herculeen" jälkeen. Elokuva päätyi nopeasti videolle, mutta siitä ei ole olemassa virallista DVD-julkaisua. Harvalukuiset piraattiversiot on digitoitu videokaseteilta.


title: Oikeanlaista kemiaa

text: Oikeanlaista kemiaa () on vuonna 2005 ensi-iltansa saanut Ben Youngerin ohjaama ja käsikirjoittama yhdysvaltalainen romanttinen komedia. Se kertoo 37-vuotiaasta naisesta, joka alkaa seurustella terapeuttinsa 23-vuotiaan pojan kanssa. Elokuvan pääosissa ovat Meryl Streep, Uma Thurman ja Bryan Greenberg.


title: Sanae Nakahara

text: Sanae Nakahara (, (s. 31. heinäkuuta 1935) on japanilainen näyttelijä. Nakahara on ohjaaja Kinji Fukasakun leski (). Heillä on poika Kenta Fukasaku ( (s. 15. syyskuuta 1972 Tokiossa, Japanissa) ja toimii näyttelijänä, käsikirjoittaja ja elokuvaohjaajana.


title: Saviniemen koulu

text: Saviniemen koulu on alakoulu Myllykosken kaupunginosassa Kouvolassa. Koulussa annetaan opetusta 1–6-luokkalaisille. Koulussa on noin 300 oppilasta. Koulun rehtori on Eija Jääskeläinen.


title: Saviniemen koulu

text: Koulun verkkosivu


title: Bernardo Sousa

text: Tomas Bernando Rodrigues Sousa (s. 16. toukokuuta 1987) on portugalilainen ralliautoilija. Hän aloitti ralliuransa vuonna 2006 Portugalin rallisarjoissa. Vuonna 2007 hän debytoi WRC-sarjassa Portugalin rallissa, jossa hän keskeytti. Vuonna 2008 Sousa kilpaili PWRC-sarjassa. Hän oli luokkansa toinen Akropolis-rallissa sijoittuen yhdeksänneksi sarjassa. Vuonna 2009 hän jatkoi sarjassa ollen sarjan kymmenes. Vuonna 2010 Sousa ajoi S2000 luokan Ford Fiestalla seitsemän kilpailua WRC-sarjassa saavuttamatta pisteitä. Vuonna 2011 Sousa saavutti uransa ensimmäisen WRC-luokan pisteensä ajamalla kymmenenneksi Jordanian rallissa. Samassa rallissa hän voitti oman luokkansa kilpailun. Sousan uran paras WRC-sijoitus on yhdeksäs tila Walesin rallista vuodelta 2009. Tuolloin pisteitä jaettiin vain kahdeksalle parhaalle. Sousa on myös kilpaillut yksittäisissä IRC-luokan kilpailuissa vuodesta 2006 lähtien.


title: Perniön Urheilijat

text: Perniön Urheilijat on Salon Perniössä toimiva vuonna 1940 perustettu urheiluseura. Seuran lajeihin kuuluvat hiihto, jalkapallo, koripallo, lentopallo ja yleisurheilu. Seura on keskittynyt pääasiassa junioritoimintaan. Menestystä seuralle on tullut parhaimmillaan nuorten SM-mitalien muodossa hiihdossa ja yleisurheilussa.


title: Perniön Urheilijat

text: Koripallossa miesten edustusjoukkue pelaa kaudella 2016–2017 miesten I-divisioona B:ssä. Seuralle tarjottiin kaudelle 2015-2016 kaudelle paikkaa ylemmältä sarjatasolta, mutta se kieltäytyi mm. kustannussyistä.


title: Zendaya Coleman

text: Zendaya Maree Stoermer Coleman (s. 1. syyskuuta 1996 Oakland, Kalifornia, Yhdysvallat), tunnetaan paremmin nimellä Zendaya, on yhdysvaltalainen näyttelijä, laulaja ja tanssija. Hänet tunnetaan parhaiten Rocky Bluen roolista Disney Channelin televisiosarjassa "Shake It Up" (2010–2013). Hän esiintyi myös kanavan elokuvissa "Frenemies" ja "Zapped". Vuodesta 2015 hän on näytellyt pääosaa Disney Channelin sarjassa "K.C. Salainen agentti".


title: Zendaya Coleman

text: Keväällä 2013 Zendaya kilpaili "Dancing with the Starsin" 16. tuotantokaudella ja sijoittui parinsa kanssa toiseksi laulaja Kellie Picklerin jälkeen. Zendayan debyyttialbumi "Zendaya" julkaistiin syyskuussa 2013.


title: Zendaya Coleman

text: Yhdysvaltalainen "Time"-lehti nimesi Zendayan vuonna 2015 yhdeksi vuoden vaikutusvaltaisimmista teini-ikäisistä.


title: Zendaya Coleman

text: Zendaya, jonka nimi tarkoittaa ”kiittämistä” afrikkalaisella šonan kielellä, syntyi ja varttui Oaklandissa, Kaliforniassa. Hänen isänsä Kazembe Ajamu Coleman on afroamerikkalainen ja äiti Claire Marie Stoermer saksalaista ja skotlantilaista sukujuurta. Zendaya kasvoi California Shakespeare Theaterin parissa, missä hänen äitinsä työskenteli näyttämömestarina.


title: Zendaya Coleman

text: Zendaya asuu Los Angelesissa perheensä kanssa. Hänen harrastuksiaan ovat laulaminen, tanssi ja muotisuunnittelu. Zendaya toivoi pääsevänsä teatterin kautta televisioon, ja että "Shake It Up" antaisi hänelle mahdollisuuden musiikkiuraan. Lokakuussa 2010 hän totesi "Variety"-lehdelle: ”Rakastan laulamista ja voisin vaikka levyttää kokonaisen albumin”.


title: Zendaya Coleman

text: Zendaya on tanssinut lapsesta asti ja oli kolme vuotta mukana tanssiryhmässä nimeltä Future Shock Oakland, joka esitti hip hop- ja hula-tansseja. Zendaya opiskeli draamaa Oakland School for the Artsissa sekä American Conservatory Theaterissa, ja on ollut mukana useissa tuotannoissa.


title: Zendaya Coleman

text: Zendaya aloitti uransa lapsimallina Macy’sin, Mervynsin ja Old Navyn mainoksissa. Hän oli myös taustatanssijana Searsin mainoksessa. Vuonna 2010 Zendaya valittiin näyttelemään toista pääosaa Disney Channelin tilannekomediasarjaan "Shake It Up" yhdessä Bella Thornen kanssa. Sarjan alkuperäinen nimi oli "Dance Dance Chicago", mutta se muutettiin jo ennen kuvausten aloittamista muotoon "Shake It Up". Sarjaa tehtiin kolme tuotantokautta vuosina 2010–2013. Zendaya koe-esiintyi alun perin CeCe Jonesin rooliin ja esitti koekuvauksessa kappaleen ”Leave Me Alone”.


title: Zendaya Coleman

text: Zendayan elokuvadebyytti oli vuonna 2012 julkaistu Disney Channelin tuottama "Frenemies", jossa hän näytteli Bella Thornen ja Stefanie Scottin kanssa. Vuonna 2014 hän näytteli saman kanavan elokuvassa "Zapped". Vuosina 2015–2018 hän oli pääosassa Disney Channelin nuortensarjassa "K.C. Salainen agentti".


title: Zendaya Coleman

text: Maaliskuussa 2016 Zendaya valittiin yhtenä ensimmäisistä näyttelijöistä hänen ensimmäiseen valkokangasrooliinsa "" -elokuvaan, jonka ensi-ilta oli heinäkuussa 2017.


title: Zendaya Coleman

text: Zendayan ensimmäinen single oli kappale nimeltä ”Swag It Out”, joka julkaistiin iTunesissa. Virallinen musiikkivideo kappaleelle julkaistiin YouTubessa 15. joulukuuta 2011. Zendayan ja Bella Thornen ”Watch Me” -dueton musiikkivideo debytoi Disney Channelilla 17. kesäkuuta 2011. Video on kerännyt yli 114 miljoonaa näyttökertaa YouTubessa. Zendayan ja Thornen kappaleista ”Something to Dance For” ja ”TTYLXOX” julkaistiin mash-up -musiikkivideo 9. maaliskuuta 2012. Ne julkaistiin myös "Shake It Up" -sarjan soundtrackilla "Live 2 Dance". Zendaya ja Thorne julkaisivat yhdessä myös "Made in Japan" -nimisen EP:n Walt Disney Recordsin kautta 21. elokuuta 2012.


title: Zendaya Coleman

text: Vuonna 2013 Zendaya julkaisi singlen ”Replay”, joka sijoittui Billboard Hot 100-listan sijalle 40. Hän julkaisi nimeään kantavan esikoisalbuminsa 17. syyskuuta 2013. Albumi julkaistiin Hollywood Recordsin kautta.


title: Zendaya Coleman

text: Zendaya toimi vierailevana tuomarina "Muodin huipulle" -ohjelmassa vuosina 2014 ja 2016.


title: Zendaya Coleman

text: Vuonna 2013 Zendaya suunnitteli urheiluvaatemalliston "Shake It Upin" roolihahmonsa Rockyn tyylin inspiroimana. Hän ilmoitti vuonna 2015 lanseeraavansa oman vaatemallistonsa nimeltä Daya by Zendaya.


title: Zendaya Coleman

text: Zendaya on julkaissut kirjan "Between U and Me: How to Rock Your Tween Years with Style and Confidence". Hän on myös amerikkalaisen CoverGirl-kosmetiikkamerkin mainoskasvo.


title: Nu Image

text: Nu Image on yhdysvaltalainen tuotantoyhtiö, joka on keskittynyt tuottamaan ja levittämään elokuvia. Yhtiön perusti Avi Lerner vuonna 1992 yhdessä Danny Dimbortin, Trevor Shortin ja Danny Lernerin kanssa. Myöhemmin vuonna 1996 Nu Image perusti toisen osaston Millennium Filmsin kasvaneen elokuvatuotannon myötä.


title: Mahu

text: Mahu on Virossa Länsi-Virumaalla sijaitsevan Viru-Nigulan kunnan kylä aivan Suomenlahden rannassa. Mahun kylä on mainittu ensimmäisen kerran vuonna 1241. Kylästä länteen sijaitseen Mahun satama. Mahussa oli vuonna 2006 36 asukasta.


title: Mahu

text: Suomalaisten kalastajien tiedetään käyneen keskiajalla kauppaa Mahussa. He vaihtoivat suolaa ja kuivattua silakkaa virolaisilta sisämaan talonpojilta saatuun rukiiseen.


title: Nikita Kutšerov

text: Nikita Igorjevitš Kutšerov (, s. 17. kesäkuuta 1993 Maikop, Venäjä) on venäläinen jääkiekkoilija, joka pelaa NHL-joukkue Tampa Bay Lightningissa. Hänen vahvuuksiinsa kuuluu luistelu, 1 vs. 1 -tilanteet, liike ja hyökkäyspään pelaaminen. Kutšerovin heikkouksiin kuuluu voiman puute ja ajoittainen pelin ulkopuolelle jääminen.


title: Nikita Kutšerov

text: Adygeian Maikopissa syntyneen Kutšerovin kasvattajaseura on moskovalainen Belyje Medvedi. Hän pelasi vuosina 2009–2012 Venäjän nuorten jääkiekkosarjaa, MHL:ää Krasnaja Armijassa. Kutšerov pelasi siellä toisella kaudellaan 2010–2011 sarjan tähdistöottelussa sekä voitti keväällä 2011 mestaruuden. Samalla kaudella hän pelasi myös yhdeksän KHL-ottelua TsSKA Moskovassa tehden kaksi syöttöpistettä. Joukkue varasi hänet 60. pelaajana .


title: Nikita Kutšerov

text: NHL-joukkue Tampa Bay Lightning varasi Kutšerovin toisella kierroksella 58. pelaajana . Hän pelasi kauden 2011–2012 vielä suurimmaksi osaksi Krasnaja Armijassa ja esiintyi TsSKA Moskovan riveissä 18 KHL-ottelussa, joissa Kutšerov teki tehot 1+4=5. QMJHL-joukkue Québec Remparts varasi hänet 43. pelaajana . Lightning teki Kutšerovin kanssa kolmivuotisen tulokassopimuksen syyskuussa 2012, mutta hän siirtyi kaudeksi 2012–2013 Rempartsiin, joka kauppasi Kutšerovin Rouyn-Noranda Huskiesiin marraskuussa 2012. Hän teki kauden aikana yhteensä 33 runkosarjaottelussa 63 tehopistettä ja 14 playoff-ottelussa 24 tehopistettä. Kutšerov valittiin CHL:n viikon pelaajaksi 17. helmikuuta sekä 14. huhtikuuta 2013.


title: Nikita Kutšerov

text: Kaudeksi 2013–2014 Kutšerov siirtyi Lightningin organisaatioon. Hänet siirrettiin syksyn 2013 harjoitusleirin päätteeksi AHL-joukkue Syracuse Crunchin vahvuuteen. Kutšerov aloitti kautensa farmissa väkevästi ja hänet valittiin AHL:n lokakuun kuukauden pelaajaksi sekä 3. marraskuuta 2013 liigan viikon pelaajaksi. Kutšerov debytoi Lightningin NHL-joukkueessa 25. marraskuuta 2013 New York Rangersia vastaan, jolloin hän teki myös ensimmäisessä vaihdossaan ja ensimmäisellä laukauksellaan NHL-uransa avausmaalin Henrik Lundqvistin taakse.


title: Nikita Kutšerov

text: MM-kilpailuissa 2017 Kutšerov oli turnauksen toiseksi paras pistemies tehoilla 7+8=15. Kutšerov pelasi alle 20-vuotiaiden MM-kilpailuissa vuosina 2012 ja 2013. Ensimmäinen turnaus päättyi hopeaan ja jälkimmäinen pronssiin. Hän oli vuoden 2013 turnauksessa myös Venäjän paras maalintekijä ja jakoi joukkueen sisäisen pistepörssin voiton Nail Jakupovin kanssa tehoilla 5+3=8. Kutšerov voitti myös alle 18-vuotiaiden MM-pronssia vuonna 2011, jolloin hän voitti tehoilla 11+10=21 turnauksen piste- ja maalipörssin sekä rikkoi Suomen Toni Rajalan vuonna 2009 tekemän piste-ennätyksen (10+9=19). Turnauksen pistepörssissä toiseksi sijoittunut joukkuetoveri Mihail Grigorenko jäi Kutšerovista kolmen pisteen päähän. Hänet valittiin myös parhaaksi hyökkääjäksi ja tähdistökentälliseen. Kutšerov pelasi myös World Junior A Challengessa vuonna 2010.


title: Oscar Klefbom

text: Oscar Klefbom (s. 20. heinäkuuta 1993 Karlstad, Ruotsi) on ruotsalainen jääkiekkopuolustaja, joka pelaa NHL-joukkue Edmonton Oilersissa. Oilers varasi hänet ensimmäisellä kierroksella 19. pelaajana . Klefbom on isokoinen kahden suunnan puolustaja, jota verrattiin varaustilaisuuden yhteydessä Doug Murrayhyn.


title: Oscar Klefbom

text: Klefbom on Hammarö HC:n kasvatti. Hän siirtyi juniori-ikäisenä Färjestads BK:hon. Klefbom teki debyyttinsä miesten peleissä kaudella 2009–2010, jolloin hän pelasi yhteensä viisi Ruotsin I-divisioonan ottelua IFK Munkforsissa ja Skåre BK:ssa. Pääosin hän pelasi kauden kuitenkin Färjestadin J18-junioreissa.


title: Oscar Klefbom

text: Kauden 2010–2011 Klefbom aloitti lainalla Skåressa, mutta lokakuussa 2010 hänet nostettiin Färjestadin Elitserien-joukkueeseen, jossa Klefbom pelasi kauden aikana yhteensä 23 runkosarjaottelua tehoin 1+1=2. Hän vahvisti kauden aikana myös Färjestadin J18-joukkuetta. Huhtikuussa 2011 Klefbom teki kaksivuotisen jatkosopimuksen Färjestadin kanssa.


title: Oscar Klefbom

text: Tammikuussa 2011 NHL:n kykyjenetsijäpalvelu listasi Klefbomin kahdeksanneksi Euroopassa pelaavista kenttäpelaajista NHL:n varaustilaisuuteen 2011. Huhtikuussa hän nousi rankingissa kuudenneksi. Edmonton Oilers varasi Klefbomin ensimmäisellä kierroksella 19. pelaajana. Hän oli jo varaustilaisuuden viidentenä varattu ruotsalainen. Vuonna Klefbomin varasi myös KHL-joukkue Salavat Julajev Ufa ensimmäisellä kierroksella 20. pelaajana. Kaudella 2011–2012 hän pelasi Elitserienissä 33 runkosarja- ja 11 playoff-ottelua, mutta Klefbom pelasi osan kaudestaan vielä myös Färjestadin J20-joukkueessa. Keväällä 2012 hän teki kolmivuotisen tulokassopimuksen Edmonton Oilersin kanssa, mutta sopi samalla pelaavansa kauden 2012–2013 vielä Ruotsissa.


title: Oscar Klefbom

text: Klefbom voitti alle 20-vuotiaiden maailmanmestaruuden vuonna 2012, jolloin hänet valittiin koko turnauksen tähdistökentälliseen ja Ruotsin top-3-pelaajaksi. Klefbom voitti myös alle 18-vuotiaiden MM-hopeaa vuonna 2011. Hän toimi turnauksessa Ruotsin kapteenina ja oli tehoilla 1+3=4 joukkueen tehokkain puolustaja Rasmus Bengtssonin kanssa. Klefbom voitti myös alle 17-vuotiaiden World Hockey Challengen pronssia vuonna 2010.


title: Tammio

text: Tammio (Vanhoissa kartoissa ruots "Stamö") on Haminaan kuuluva saari ja kylä itäisellä Suomenlahdella. Saaren pinta-ala on 300 hehtaaria.


title: Tammio

text: Tammion kohoaminen merestä alkoi noin 6000 vuotta sitten. Saaresta on löytynyt 2500-vuotias pronssikautinen röykkiöhauta ja viikinkiaikainen polttohautakalmisto. Saaren vakinainen asutus juontaa juurensa keskiajalta. Tuolloin asutus keskittyi suojaisiin sisäsatamiin. 1300-luvulla Tammio oli Viipurin linnan alaisuuteen kuuluva vartiosaari ja sen asukkaat olivat ruotsalaisia. 1500-luvun puolivälissä Tammiossa asui pari-kolme perhekuntaa, kunnes saari autioitui 1570-luvulla venäläisten tuhotessa rannikkoa. Seuraavan kerran saarelle syntyi pysyvää asutusta 1630-luvulla, jolloin sinne siirtyi suomenkielistä väestöä. 1800-luvun alkuun asti tammiolaiset asuivat saaressa vuokralla ja he maksoivat kruunulle kalavesien käytöstä luotsaamalla tai rahtaamalla kruunun tavaroita. Isonjaon päättyessä vuonna 1882 Tammiossa oli 47 taloa. Kansakoulu valmistui vuonna 1891. Tammiossa harjoitettiin kalastusta vielä 1950-luvulle asti, mutta sittemmin saari on jäänyt lähinnä tammiolaisten sukujen lomanviettopaikaksi. Tammio kuului aiemmin Vehkalahden kuntaan, kunnes se vuonna 2003 siirtyi kuntaliitoksen myötä osaksi Haminaa.


title: British Basketball League

text: British Basketball League (BBL) on Ison-Britannian korkein koripallosarja. Nykyisin sarja on suljettu, eikä sinne voi nousta alemmilta sarjatasoilta.


title: David Brandes

text: David Brandes, aikaisemmalta nimeltään David Brändle (s. 9. joulukuuta 1968 Basel, Sveitsi) on saksalainen muusikko, lauluntekijä ja tuottaja.


title: David Brandes

text: Brandes on kirjoittanut ja tuottanut kappaleita monille artisteille, kuten E-Roticille, Bad Boys Bluelle, Gracia Baurille, Vanilla Ninjalle ja Shanadoolle. Hän toimi E-Rotic yhtyeen tuottajana sekä lauloi yhtyeessä myös rap-osuuksia. Vuonna 2005 paljastui, että Brandes oli ostanut satoja hänen itsensä tuottamiaan singlejä manipuloidakseen musiikkilistoja. Artistit, joiden tuottajana Brandes toimi, mitätöitiin German Top 100 -listalta kolmen kuukauden ajaksi. Tuolloin päättyi myös Brandesin ja Vanilla Ninjan pitkäaikainen yhteistyö.


title: Band-e Amir

text: Band-e Amir () on Afganistanissa Bamiyanin maakunnassa Hazarajatissa sijaitsevat kuusi tummansinistä järveä, joita erottavat toisistaan travertiiniesiintymien muodostamat luonnolliset padot. Järvet sijaitsevat Keski-Afganistanin Hindukušvuoristossa noin 3 000 metrin korkeudessa, kuuluisien Bamiyanin buddhapatsaiden länsipuolella.


title: Millennium Films

text: Millennium Films on yhdysvaltalainen tuotantoyhtiö, joka on keskittynyt tuottamaan ja levittämään elokuvia. Yhtiön perusti Avi Lerner vuonna 1996 yhdessä Danny Dimbortin, Trevor Shortin ja Danny Lernerin kanssa. Yhtiö on osa Lernerin aiemmin perustamaa Nu Image -elokuvayhtiötä.


title: Helisiteetti (hiukkasfysiikka)

text: Helisiteetti on hiukkasille määritelty kvanttiluku, joka kuvaa hiukkasen spinin komponenttia sen liikemäärän suunnassa. Matemaattisesti ilmaistuna helisiteetti määritellään formula_1, missä formula_2 on hiukkasen spinvektori ja formula_3 on liikemäärän suuntainen yksikkövektori.


title: Helisiteetti (hiukkasfysiikka)

text: Kvanttimekaniikassa spin on kvantittunut suure siten, että se voi saada kunkin akselin suunnassa arvot formula_4, kun hiukkasen spinin neliö on formula_5. Täten myös helisiteetti on kvantittunut ja saa arvot formula_4, mikäli hiukkasen massa on nollasta poikkeava.


title: Helisiteetti (hiukkasfysiikka)

text: Jos hiukkanen on massaton, kuten fotoni, voi helisiteetti saada vain arvot formula_7. Fotonin tapauksessa tämä johtuu siitä, että kenttiä koskevat yhtälöt (Maxwellin yhtälöt) estävät pitkittäisen polarisaatiotilan olemassaolon ja jäljelle jää vain kaksi poikittaista polarisaatiotilaa. Polarisaatiotiloja on puolestaan yhtä monta kuin helisiteetin eri tiloja.


title: Vladislav Namestnikov

text: Vladislav Jevgenevitš Namestnikov (; s. 22. marraskuuta 1992 Voskresensk, Venäjä) on venäläinen jääkiekkoilija, joka pelaa NHL-joukkue New York Rangersissa. Joukkue hänet ensimmäisellä kierroksella 27. pelaajana . Hän on pelipaikaltaan keskushyökkääjä. Namestnikovin vahvuuksiin kuuluu pelinrakentaminen ja kahden suunnan pelaaminen. Hänen heikkouksiinsa kuuluu heiveröisyys.


title: Vladislav Namestnikov

text: Namestnikov on todellista NHL-sukua. Hänen isänsä Jevgeni Namestnikov, eno Vjatšeslav Kozlov sekä setä Ivan Novoseltsev ovat pelanneet kaikki NHL:ssä.


title: Vladislav Namestnikov

text: Namestnikov syntyi Voskresenskissa, mutta muutti kahdeksan kuukauden ikäisenä Kanadaan Vancouveriin, kun hänen isänsä Jevgeni siirtyi pelaamaan Pohjois-Amerikkaan. Sittemmin perheen kiinteimmäksi kotipaikaksi muodostui Detroit, jossa hänen enonsa Vjatšeslav Kozlov pelasi tuolloin NHL:ää Red Wingsin riveissä. Namestnikov aloitti Detroitissa jääkiekon 4-vuotiaana. Hänen ollessa 8-vuotias Namestnikovin perhe muutti takaisin Voskresenskiin ja Namestnikov siirtyi pelaamaan Himik Voskresenskiin.


title: Vladislav Namestnikov

text: Namestnikov pelasi Himikin kakkosjoukkueessa ensimmäiset miesten pelinsä kaudella 2008–2009 Venäjän kolmanneksi korkeimmalla sarjatasolla Pervaja Ligassa. Seuraavalla kaudella 2009–2010 hän pelasi Himikissä maan toiseksi korkeimmalla sarjatasolla Vysšaja Ligassa, jossa 26 runkosarjaottelua toivat tehot 11+6=17. Kesällä 2010 OHL-joukkue London Knights varasi Namestnikovin 20. pelaajana .


title: Vladislav Namestnikov

text: Kaudeksi 2010–2011 Namestnikov siirtyi London Knightsiin. Hän oli tehoilla 30+38=68 joukkueen paras maalintekijä sekä toiseksi paras pistemies Jared Knightin jälkeen. Kevään 2011 pudotuspeleissä Namestnikov sijoittui tehoilla 1+4=5 Knightsin sisäisessä pistepörssissä kolmanneksi Seth Griffithin ja Knightin jälkeen. Tampa Bay Lightning varasi hänet ensimmäisellä kierroksella 27. pelaajana NHL:ään kesällä . Namestnikov oli varaustilaisuuden korkeimmalla numerolla sekä ainoa ensimmäisellä kierroksella varattu venäläispelaaja. Vuonna hänet varasi myös KHL-joukkue Torpedo Nižni Novgorod ensimmäisellä kierroksella 11. pelaajana. Namestnikov pelasi NHL-varauksensa jälkeen vielä kauden 2011–2012 Knightsissa, jonka paras syöttäjä ja toiseksi paras pistemies hän oli Seth Griffithin jälkeen. Namestnikov voitti kauden päätteeksi OHL:n mestaruuden.


title: Vladislav Namestnikov

text: Maaliskuussa 2012 Namestnikov teki kolmivuotisen tulokassopimuksen Tampa Bay Lightningin kanssa. Hän pelasi kauden 2012–2013 kokonaan AHL-joukkue Syracuse Crunchin vahvuudessa, jossa tulokaskausi toi 44 runkosarjaottelussa tehot 7+14=21 sekä 18 playoff-ottelussa tehot 2+5=7. Joukkue eteni Calder Cup -finaaleihin saakka, mutta mestaruus meni kuitenkin Grand Rapids Griffinsille otteluvoitoin 4–2. Namestnikov debytoi Lightningin NHL-joukkueessa kaudella 2013–2014. Hän pelasi ensimmäisen NHL-ottelunsa 7. helmikuuta 2014 Detroit Red Wingsia vastaan.


title: Vladislav Namestnikov

text: Siirtotakarajalla helmikuussa 2018 hän siirtyi New York Rangersiin vaihdossa Ryan McDonaghiin ja J. T. Milleriin


title: Vladislav Namestnikov

text: Namestnikov pelasi alle 18-vuotiaiden MM-kilpailuissa vuonna 2010. Hän oli viidellä osumallaan Venäjän paras maalintekijä Jevgeni Kuznetsovin kanssa. Namestnikov pelasi myös World U-17 Hockey Challengessa vuonna 2009, jolloin hän oli tehoilla 8+2=10 Venäjän paras maalintekijä ja jakoi joukkueen sisäisen pistepörssin voiton Kuznetsovin kanssa. Namestnikov pelasi myös alle 19-vuotiaiden World Junior A Challengessa vuonna 2009 voittaen pronssia.


title: Jason Terry

text: Jason Eugene Terry (s. 15. syyskuuta 1977 Seattle, Washington) on yhdysvaltalainen koripalloilija, joka on pelannut NBA:ssa vuodesta 1999 lähtien. Viimeksi hän edusti kausina 2016–2018 Milwaukee Bucksia. Hän on tehnyt NBA-urallaan yli 2200 kolmen pisteen koria, kolmanneksi eniten koko NBA:n historiassa.


title: Jason Terry

text: Pelintekijänä pelaavan Terryn varasi NBA:han 10. vuorolla Atlanta Hawks. Terry pelasi Hawksissa kauden 2003–2004 loppuun, jolloin hän siirtyi Dallas Mavericksiin. Kaudella 2010–2011 hän voitti Mavericksissa NBA:n mestaruuden, ja kauden 2008–2009 päätteeksi hänet valittiin sarjan kauden . Heinäkuussa 2012 hän teki vapaana pelaajana sopimuksen Boston Celticsin kanssa. Kesällä 2013 hän siirtyi Brooklyn Netsiin, ja kaudet 2014–2016 hän edusti Houston Rocketsia.


title: Etiopian historia

text: Etiopian historia ulottuu miljoonien vuosien takaa nykypäivään.


title: Etiopian historia

text: Etiopia on varsin hyvin tunnettu vanhoista esi-ihmisten ja nykyihmisen fossiileistaan. Etiopiasta on löydetty esimerkiksi varhaisimmat ja parhaimmin säilyneet "Australopithecus afarensis" -ihmisapinan fossiilit. Lucyksi nimetty fossiili on täysikasvuinen naaras ja noin 3,2 miljoonaa vuotta vanha, kun Selam on noin 3-vuotiaan tytön 3,35 miljoonaa vuotta vanha fossiili. Nämä kohtalaisen hyvin säilyneet "A. afarensis" -ihmisapinoiden fossiilit ovat tärkeitä ihmisen evoluution tutkimuksen kannalta, sillä nykykäsityksen mukaan "Homo"-suku (johon nykyihminen "Homo sapiens" kuuluu) kehittyi heistä, mutta uudemmat löydöt Tšadista ("Sahelantrophus tchadensis") ja Keniasta ("Orrorin tugenensis") ovat antaneet syytä olettaa, ettei "Australopithecus afarensis" olisi suora ihmisten edeltäjä, vaan vain yksi ihmisen kehityksen erillinen haarauma. Etiopiasta on löydetty myös vieläkin varhaisempien hominidien luita. Näihin kuuluu "Ardipithecus ramidus", jonka varhaisimmat luut ovat noin 5,8 miljoonan vuoden ikäisiä. "A. ramidus" -ihmisapinan varvasrakenteesta on päätelty, että se käveli pystyasennossa.


title: Etiopian historia

text:
Varhaisimmat nykyihmisen ("H. sapiens") fossiilit ovat löytyneet Etiopian Omojoen laaksosta. Jo vuonna 1967 löytyneet fossiilit todettiin aluksi 130 000 vuotta vanhoiksi, mutta vuonna 2005 uusien ajoitusmenetelmien ansiosta fossiilien todettiin olevan paljon aiemmin luultua vanhempia. Niiden uudeksi iäksi todettiin 195 000 vuotta. Nämä vanhimmat fossiilit on nimetty Omo I:ksi ja Omo II:ksi, aiemmin vanhimpana nykyihmisen fossiilina pidetty Herto löydettiin niin ikään Etiopiasta.
Jääkauden jälkeen noin 5000 eaa. etiopialaiset keräilijä-metsästäjät alkoivat perustaa yhteisöasutusta. On löydetty todisteita, että etiopialaiset siirtyivät metsästys- ja keräilykulttuurista maanviljelyyn ja karjanhoitoon ennen vuotta 2000 eaa. maan luoteisosassa. Tähän aikaan osa nykyisestä Etiopiasta kuului Puntmaahan, jonka tarkasta sijainnista ei ole täyttä varmuutta. Se oli tärkeä kauppakumppani antiikin Egyptille, joka toi alueelta paljon mausteita, kultaa, norsunluuta, mirhamia, villieläimiä ja orjia. Puntmaahan muutti paljon väestöä ympäröiviltä alueilta ja pohjoisrannikolla oli hyvät yhteydet Punaisen meren toisella puolella eläviin arabeihin, Jemenin sabaelaisiin. Kulttuurien kanssakäyminen oli niin voimakasta, että historioitsijat ajattelivat tämän Dʿmtin kuningaskunnan muodostuneen arabien ympärille, sillä heillä oli käsissään sellaista teknologiaa ja kädentaitoja, joita ei pidetty muutoin mahdollisina. Heillä oli toimiva keinokastelujärjestelmä, kyntöauroja, kasvattivat hirssiä ja valmistivat työkaluja ja aseita raudasta. Nykyisin kuitenkin ajatellaan, että kulttuuri muodostui nimenomaisesti afrikkalaisväestön ympärille. Aikakaudesta muistuttaa muun muassa Yehan kivinen temppeli. Arabien ja afrikkalaisten vuorovaikutus synnytti afro-aasialaisia kieliä, kuten ge’ezin, johon amharan kieli pohjautuu. Dʿmt romahti noin 600 eaa., mutta se miten tämä vaikutti tulevan Aksumin kuningaskunnan kehittymiseen tai muodostivatko dʿmtiläiset esiaksumilaisen kulttuurin pohjan, on epäselvää.


title: Etiopian historia

text: Nimi Etiopia on peräisin kreikan kielestä ja tarkoittaa "paahtokasvoisia". Antiikin kreikkalaiset jo Homeroksen ajoista saakka käyttivät tätä nimeä Egyptin ja nykyisen Sudanin välisestä raja-alueesta, joka tunnetaan myös nimellä Nubia. Nykyisen Etiopian valtion nimenä oli 1900-luvulle saakka "Abessinia".


title: Etiopian historia

text: Ensimmäinen voimakas etiopialainen kuningaskunta oli Aksum, jonka olemassaolosta kertoo ensimmäisen kerran "Periplus Maris Erythraei" (1. vuosisata eaa.). Ottaen huomioon valtakunnan suuren koon, on se ilmeisesti selvästi vanhempi. Arkeologiset todisteet viittaavat siihen, että kuningaskunta muodostui jo 400-luvulla eaa. Aksum vei runsaasti eläintuotteita, kuten luita ja nahkaa, sekä eläviäkin eläimiä. Valtakunnan länsiraja sijaitsi alueella, jossa oli rikkaat kultaesiintymät. Muualta maailmasta Aksumiin tuotiin rautaa, vaatteita, sekä ylellisyystuotteita, kuten italialaista ja syyrialaista viiniä ja oliiviöljyä. Aksumilaisilla oli teknistä taitoa, jota he käyttivät patojen ja kaivojen rakentamiseen viljelymaiden kastelua varten. Valtakunta oli myös taiteellisesti ja taloudellisesti vauras. Taiteellisuudesta kielii 200–500-luvuilla jaa., jolloin Aksum laajeni voimakkaasti Sudaniin ja Jemeniin, rakennetut suuret monumentit ja arvometalleista valmistetut kolikot.


title: Etiopian historia

text: Aksumin valtakunta on Etiopian historian kannalta tärkeä siinäkin mielessä, että se otti kristinuskon valtionuskonnoksi 300-luvulla, toisena maana koko maailmassa. Kristinuskon toi maahan syyrialainen apostoli Frumentius Tyroslainen, joka joutui kollegansa kanssa etiopialaisten vangeiksi noin vuonna 340. Kuningas Eznan palvelijana hän onnistui käännyttämään tämän kristityksi. Laajemmalle kristinuskoa levitti Bysantista monofysitismin kannattamisen vuoksi karkotetut yhdeksän pyhimystä. He rakennuttivat luostareita ja käänsivät Raamatun kreikasta ge’eziksi. Etiopialaiset eivät omaksuneet uutta uskontoa suoraan, vaan sovelsivat bysanttilaista ortodoksilaisuutta Egyptin koptilaisuuden kautta omaan kulttuuriin. Juutalaisuuskin lisääntyi alueella vuosisata myöhemmin. Islam levisi nopeasti profeetta Muhammadin kuoleman jälkeen. Etiopia on muslimeille tärkeätä aluetta, sillä etiopialaisnaisen kerrotaan hoivanneen profeetta Muhammadia tämän ollessa nuori. Uskontojen vuorovaikutus säilyi hyvänä aina kuningas Armahin kuolemaan saakka, jonka jälkeen Etiopian kristityt jäivät islamilaisen maailman saartamaksi ja eristetyksi Euroopasta. Se myös tarkoitti Aksumin valtakunnan kaupan alamäkeä. Aksumin romahtaminen 700-luvulla tarkoitti neljän vuosisadan mittaista pimeätä ajanjaksoa, jolta ei juuri kirjallisia lähteitä ole jäänyt.


title: Etiopian historia

text: 900-luvulta lähtien arabiekspansion seurauksena alueelle alkoi syntyä Punaisenmeren kauppaa hyödyntäviä islamilaisia yhteisöjä. Punaisenmeren päätepisteenä toimi Zeila, josta kauppiaat loivat kauppareittejä länteen ja etelään norsunluun, kullan ja orjien hankkimiseksi. Samalla kauppiaat tekivät käännytystyötä. Alueelle syntyi useita pikkuvaltiota, jotka kilpailivat kaupasta. Samaan aikaan keski- ja pohjoisosien kristityt jatkoivat lähetystyötä etelässä.


title: Etiopian historia

text: Vuosina 1137–1270 maata hallitsi Zagwe-dynastia. Muslimien käyttämät etelän kauppareitit siirtyivät dynastian hallintaan. Kauppareitin pohjoispää siirtyi Niilin varteen ja Eritrean rannikolle. Dynastia loi hyvät suhteet Egyptin aijubideihin ja myöhemmin mamelukeihin yhteisten kauppaetujen nimissä. Yhteydet egyptin koptilaiseen kirkkoon palautettiin.


title: Etiopian historia

text: Kuuluisat Etiopian kalliokirkot rakennettiin Lalibelaan tämän dynastian aikana. Hallinto kaatui ilmeisesti erimielisyyksiin paikallisten pappien kanssa ja hallinnon sisäisiin ristiriitoihin.


title: Etiopian historia

text: Aksumin kuningaskunnan hallitsijat väittivät olleensa kuningas Salomon ja Saban kuningattaren jälkeläisiä. Raamatun mukaan Saban kuningatar vieraili Salomon luona 900-luvulla eaa. Jerusalemissa. Kuningatar kääntyi juutalaiseksi ja rakastui Salomoon. Etiopialaisen legendan mukaan kuningatar synnytti Etiopiaan palattuaan pojan nimeltä Menelik I, josta tuli maan kuningas. Tästä kertoo Etiopian keskiajalta peräisin oleva kansalliseepos Kebra Negast. Vuonna 1270 Yekuno Amlak nousi uudeksi hallitsijaksi. Hän katsoi kuuluvansa Menelik I:stä polveutuvaan salomonilaiseen dynastiaan. Uuden monarkian alla rahan painaminen lopetettiin ja talous nojasi vaihtokauppaan.


title: Etiopian historia

text: Kanssakäyminen Euroopan kristityihin alkoi uudelleen vahvistua, mutta välit paikallisen muslimiväestön kanssa alkoivat vuorostaan kiristyä. Eurooppalaiset ymmärsivät Etiopian strategisen sijainnin lähes ainoana Euroopan ulkopuolisena kristillisenä alueena ja toivoivat maasta olevan hyötyä Jerusalemin valtaamisessa saraseeneilta kristityille. Somaliassa vaikuttanut Mahfuz ajoi muslimit ja Etiopian kristityt pyhään sotaan 1400–1500-lukujen vaihteessa, minkä kohteeksi erityisesti Shewan autonominen kuningaskunta joutui. Ahmad Ibn Ibrahim al-Ghazi jatkoi Mahfuzin aloittamaa pyhää sotaa, ja maaliskuussa 1529 hän kukisti keisari Lebna Dengelin. Se ei saanut häntä kuitenkaan lopettamaan, vaan hän halusi tuhota koko kristillisen Etiopian. Tässä hän onnistui hyvin, sillä hän sai aseellista tukea ottomaaneilta ja Punaisen meren takana eläviltä arabeilta. Lebna Dengel vetosi hädissään portugalilaisiin vuonna 1535, jotka toivat 400 musketein aseistettua sotilasta kristittyjen tueksi. Portugalilaissotilaita johti Cristóvão da Gama, joka oli kuulun merenkävijän Vasco da Gaman poika. Kristittyjen ja muslimien verinen sota pitkittyi, eikä se loppunut ennen kuin 1560. Sota vaati tuhansia ihmishenkiä ja useita arvokkaita rakennuksia ja asiakirjoja tuhoutui, mutta kristinusko ei hävinnyt.


title: Etiopian historia

text: Etiopian keisarikunta joutui nopeasti uuden konfliktin eteen kun edellisen sodan jäljiltä syntynyt valtatyhjiö sai Kenian seudun oromot muuttokannalle. Keisarikunta ja oromot taistelivat lähes 200 vuoden ajan, mutta oromot kävivät taisteluita myös lähialueen muslimivaltioiden kanssa. Oromoille menetettyjen alueiden lisäksi keisarikunta menetti tärkeitä verotuloja. Taisteluiden tukahduttamiseksi Etiopian keisari haki tukea portugalilaisilta jesuiitoilta, joiden vaikutus näkyi esimerkiksi Etiopian keisareiden Za-Dengelin ja Susenyosin kääntymisellä katolilaisiksi. Brutaalimpi vaikutus näkyi, kun keisareiden valta päättyi, sillä Za-Dengel syöstiin vallasta ja Susenyosin katolilaistamispyrkimykset saivat aikaan verisen sisällissodan, jossa surmansa sai arviolta 32 000 maanviljelijää. Ortodoksi-kristinusko palautettiin Susenyosin vallan päätyttyä, jesuiitat häädettiin ja ulkomaalaisia kiellettiin tulemasta maahan. Pääkaupungin siirtäminen Gonderiin ajoi maan epävakauteen, jonka keisari Bakaffa onnistui lopettamaan 1720-luvulla. Se oli kuitenkin vain väliaikaista, kun maa ajautui uudelleen sisällissotaan ja poliittinen valta hajaantui kulissien takana hääränneille maanomistajille. Aikakautta onkin Etiopiassa kutsuttu termillä "Zamana masafint" eli tuomareiden aikakausi, mikä sisältää rinnastuksen Raamatun Tuomarien kirjaan ("Siihen aikaan Israelissa ei vielä ollut kuningasta, ja jokainen toimi niin kuin itse hyväksi näki.", Tuom. 21:25).


title: Etiopian historia

text: Maan yhtenäisti keräämällään voimakkaalla armeijallaan Lij Kassa Haylu, joka vuonna 1855 kruunattiin keisari Teodorokseksi (Tewodro). Hän sai surmansa Britannian sotaretken aikana vuonna 1868. Italialaiset käyttivät tilannetta hyväkseen valloittamalla Asebin (1869) ja Mits’iwan (1885). Italialaisilla oli pyrkimys alistaa koko Etiopia hallintaan, sillä italialaiset tukivat Menelik II:sta Etiopian keisariksi. Etiopian kanssa italialaiset allekirjoittivat myös Wuchalen sopimuksen, jolla Italia tunnusti Etiopian suvereniteetin ja nykyinen Eritrea siirtyi Italian siirtomaaksi. Jälkikäteen sopimuksesta tuli erimielisyyttä, koska italiankielinen ja amharankielinen sopimus poikkesivat toisistaan. Italia päätti ratkaista asian sodan keinoin. Hajanaiseksi uskottu Etiopia kuitenkin löi Italian Adowan taistelussa, joka takasi lopulta Etiopian itsenäisyyden. Taistelu on erityinen Afrikan historiassa, siksi harvoin afrikkalaiset olivat pystyneet voittamaan taistelussa merkittävästi modernimmalla aseistuksella varustautuneet siirtomaavalloittajien ammattiarmeijat.


title: Etiopian historia

text: Sodan jälkeen Menelik II aloitti laajamittaisen modernisointihankkeen, johon kuului teiden, rautateiden, viestintäyhteyksien, koulujen ja sähköverkon rakentaminen. Hän myös siirsi pääkaupungin Addis Abebaan, josta rakennettiin rautatie Djiboutiin. Uudistushankkeita jatkoi Menelikin kuoltua hänen lapsenlapsensa Iyasu. Hän rakennutti niin moskeijoita kuin kirkkoja, mutta ylimystö pakotti hänet luopumaan vallasta syytettyään häntä kristinuskon hylkäämisestä. Valtaan nousivat Menelikin serkun poika Ras Tafari ja Menelikin oma tytär Zewditu. Ras Tafari kielsi orjuuden ja perusti maahan nykyaikaisen lehdistön. Haile Selassien valtakaudella 1930-luvulla kirjoitettiin ensimmäistä kertaa Etiopialle perustuslaki, joka teki hänestä pyhän ja takasi yksinvaltiuden. Politiikkaa ohjaili myös kaksikamarinen parlamentti, jonka nimitti keisari. Perustuslain ansiosta Etiopian valtiot tulivat virallisesti yhdistettyä.


title: Etiopian historia

text: Ennen toista maailmansotaa Mussolini aloitti toisen Italian–Etiopian sodan hyökkäämällä suvereeniin Kansainliiton jäsenvaltioon vuonna 1935. Haile Selassie siirtyi väliaikaisesti maanpakoon 1936. Hän vetosi Kansainliittoon, jotta italialaiset ajettaisiin maasta. Britannian sotilasavulla Italian joukot karkotettiin ja keisarivalta palautettiin 1941. Tätä viisivuotista miehitystä lukuun ottamatta Etiopia säilytti itsenäisyyden koko kolonialismin aikakauden ajan.


title: Etiopian historia

text: Etiopian pääasialliseksi liittolaiseksi nousi Yhdysvallat 1960-luvulta alkaen. Ulkopoliittisista ansioistaan huolimatta Selassie ei onnistunut kehittämään Etiopian feodaalista talousjärjestelmää nykyaikaisemmaksi. Myös toimet koulutuksen kehittämiseksi jäivät riittämättömiksi. Vuonna 1973 satoja tuhansia kuoli nälkään Wollon maakunnassa kuivuuden tuhottua sadon, mikä paljastui vasta BBC:n tehtyä dokumentin aiheesta. Helmikuussa 1974 maassa levisi levottomuuksia, ja ikääntynyt Selassie joutui luovuttamaan valtansa sotilasvallankaappauksen jälkeen asevoimien muodostamalle sosialistiselle neuvostolle (Derg) 12. syyskuuta 1974. Keisarikunta lakkautettiin nopeasti vallan siirtymisen jälkeen. Derg tapatti 59 keisarin perheenjäsentä, ministeriä ja kenraalia. Keisari lukittiin hänen palatsinsa kellariin, josta hänet löydettiin kuolleena elokuussa 1975. Kuoleman syyt ovat jääneet epäselviksi.


title: Etiopian historia

text: Varsin nopeasti vallan hankki Mengistu Haile Mariam sen jälkeen, kun hänen edeltäjänsä Aman Andom kuoli. Mengistu hallitsi Etiopiaa seuraavat 17 vuotta. Hän siirsi maan sosialismin tielle 21. joulukuuta 1974. Seuraavana vuonna hän kansallisti rahalaitokset ja tehtaat. Maaliskuussa 1975 maaomaisuus kansallistettiin, mikä aiheutti vakavia häiriöitä maataloudelle kuivuuden lisäksi. Etiopiaan liitetyt alueet kuten Eritrea ja Ogaden kapinoivat, mutta Derg taisteli Somalian joukkojen avustamia separatisteja vastaan. Dergiä avustivat Neuvostoliitto ja sen satelliittivaltiot, myös Kuuba. Keisarikunnan aikainen Yhdysvaltain tuki lakkautettiin. Noustuaan johtoon Mengistu käynnisti 1977–1979 ”punaisen terrorin” ("Qey Shibir") vastavallankumouksellisia ja uskottuja vihollisiaan vastaan. Amnesty Internationalin arvioiden mukaan terrorin aikana surmansa sai noin 500 000 ihmistä, minkä lisäksi useita ihmisiä kidutettiin. Maa omaksui kommunismin viralliseksi doktriiniksi 1970–1980-lukujen vaihteessa kun maahan perustettiin neuvostoliittomainen politbyroo ja ainoa laillinen puolue, Etiopian työväenpuolue.


title: Etiopian historia

text: Neuvostoliitto uhkasi lopettaa apunsa Somalialle, ja neuvostoliittolaisten ja kuubalaisten joukkojen avulla taistelut Ogadenissa päätettiin. Eritrea ja sen naapuri Tigré jatkoivat itsenäisyystaisteluaan. Sotaa sekoitti kolmen vuoden sateeton kausi Eritreassa. Länsiavun lisäksi Etiopia pyrki siirtämään väestöä maasta hedelmällisempään etelään. Vuoteen 1986 mennessä puolisen miljoonaa ihmistä pakkosiirrettiin. Tuolloin maan hallinto oli solminut normaalit suhteet naapurimaihinsa, ja vuoden 1987 perustuslain mukaan Mengistu Haile Mariamista tuli maan presidentti. Seuranneen kuivuuden aikana sissit häiritsivät yrityksiä jakaa ruoka-apua. Eritrean kansanvapautusrintama ja Tigrén kansanvapautusrintama (TPLF) valtasivat Tigrén helmikuussa 1989, mikä oli hallituksen ensimmäinen merkittävä tappio. Toukokuussa 1989 Mengistua vastaan tehtiin vallankaappausyritys, jonka jälkeen asevoimien korkein johto puhdistettiin. Yhdysvaltain presidentti Jimmy Carterin välityksellä aloitettiin rauhanneuvottelut elokuussa 1989.


title: Etiopian historia

text: Tämän jälkeen Mengistu yritti vielä pitäytyä vallassa julistamalla yleisen asevelvollisuuden sekä vahvistamalla taloutta liberaaleilla uudistuksilla. Neuvostoliiton neuvonantajat vetäytyivät maasta maaliskuussa 1990. Kuivuuden aiheuttama nälänhätä hankaloitti Kapinallisten paine kasvoi koko vuoden 1991 ja Mengistu pakeni lopulta Zimbabween 21. toukokuuta 1991. Etiopian kansanvallankumouksellinen demokraattinen rintama (EPRDF) valloitti maan pääkaupungin Addis Abeban ja Eritrean kansanvapautusrintama sai haltuunsa koko Eritrean ja sen pääkaupungin Asmaran 30 vuoden taistelun jälkeen. Yhdysvallat on myöntänyt osallisuutensa auttaa Mengistua pakenemaan. Vuonna 2008 Etiopian korkein oikeus syytti Mengistua kansanmurhasta ja langetti hänelle kuolemantuomion.


title: Etiopian historia

text: Heinäkuussa 1991 poliittiset ja etniset ryhmät tapasivat ja perustettiin 87-henkinen edustajainneuvosto (väliaikaishallitus), joka hoiti valtion toimintaa ja luonnosteli tulevan perustuslain. Aiemmin toukokuussa samana vuonna Isaias Afwerkin johtama Eritrean kansan vapautusrintama (EPLF) kokoontui päättämään Eritreaa koskevista asioista omalla väliaikaishallituksella. EPRDF:n johtaja Meles Zenawi valittiin maan valtionpäämieheksi 21. heinäkuuta 1991. Huhtikuun 1993 kansanäänestyksessä eritrealaiset äänestivät ylivoimaisesti itsenäisyyden puolesta, minkä etiopialaiset tunnustivat. Yhdysvallat tunnusti Eritrean itsenäiseksi välittömästi. Kesällä 1994 Etiopiassa valittiin vaalein 547-henkinen perustuslain laativa neuvosto ja joulukuussa maalle hyväksyttiin uusi perustuslaki, joka tuli voimaan seuraavana vuonna, ja jossa maan määriteltiin liittotasavallaksi. Perustuslain ensimmäisenä voimassaolovuotena pidettiin myös ensimmäiset vapaat monipuoluevaalit, joissa äänestettiin maalle ensimmäinen parlamentti. EPRDF voitti suurimman osan paikoista, kun suurin osa oppositiopuolueista boikotoi vaaleja, ja Negasso Gidada valittiin presidentiksi ja Meles Zenawi pääministeriksi.


title: Etiopian historia

text: Toukokuussa 1998 alkoi Etiopian ja Eritrean välillä rajasota kiistellystä alueesta, ns. Badmen kolmiosta. Taistelu alkoivat uudelleen helmikuussa 1999 ja laajenivat kaksivuotiseksi täysimittaiseksi sodaksi. Etiopia valtasi myös Somalian Baiodoan, jota hallitsi Eritrean tukema sotaherra Hussein Aideed. Pienen tauon jälkeen taistelut alkoivat uudelleen kesäkuussa, jolloin Etiopia sanoi surmanneensa 8 000 eritrealaista ja Eritrea 1 850 etiopialaista. Afrikan yhtenäisyysjärjestö yritti sovitella maiden välejä, mutta epäonnistui Etiopian hylättyä sen rauhansuunnitelman. Rauha saatiin solmittua 12. joulukuuta 2000. Rajalle perustettiin 25 kilometriä leveä turvallisuusalue ja YK aloitti rauhanvalvonnan UNMEE-rauhanturvaajien voimin. Maiden välistä rajaa alkoi suunnitella puolueeton EEBC-komissio, jonka panostukset osoittautuivat kuitenkin turhiksi, kun Etiopia kieltäytyi hyväksymästä uutta rajaehdotusta. Koska maat eivät olleet halukkaita sopimaan rajoista, YK veti UNMEE-joukot pois vuoden 2008 puolivälissä. Sota maksoi yhteensä 100 000 ihmisen hengen.


title: Etiopian historia

text: Vuonna 2000 Etiopiaan iski kuivuus, joka johti 16 miljoonan ihmisen nälänhädän uhkaan. Samaan aikaan etelässä palot tuhosivat suuria alueita. Vuoden 2008 keväällä maata koetteli jälleen ennätysmäinen kuiva kausi, jonka seurauksena 126 000 lasta kärsi aliravitsemuksesta ja jopa kuusi miljoonaa lasta uhkasi nälkiintyä. Kun taistelut Eritrean kanssa jatkuivat toukokuussa 2000, YK uhkasi avun keskeyttämisellä. Ainakin 20 000 osoitti mieltään länsimaita vastaan Addis Abebassa ja kivitti USA:n ja Britannian lähetystöjä. Toukokuun 2000 hyökkäys pakotti Eritrean puolustuskannalle ja kesäkuussa hyväksyttiin rauhansopimus ja maihin tuli YK:n rauhanturvaajia. Joulukuussa 2000 maat solmivat rauhansopimuksen Algeriassa ja Etiopia veti joukkonsa pois helmikuussa 2001. Kansainvälisen rajakomission ehdottama Etiopian ja Eritrean välinen raja on Etiopian hyväksyntää vailla, Eritrea on esityksen hyväksynyt.


title: Etiopian historia

text: Maaliskuussa 2001 pääministeri Meles Zenawi selviytyi Tigren kansanvapautusrintaman yrityksestä poistaa hänet vallasta ja määräsi iskusta korruptiota ja TPLF:n hallitsemia yrityksiä vastaan. Parlamentti valitsi lokakuussa 2001 Girma Wolde-Giorgisin presidentiksi. Tammi–helmikuussa 2004 ainakin 200 tapettiin etnisissä väkivaltaisuuksissa Gambellan alueella ja kymmenettuhannet ihmiset pakenivat alueelta. Human Rights Watch syytti armeijaa murhista, raiskauksista ja kidutuksesta anuak-kansaa vastaan. Toukokuussa 2005 järjestettiin kolmannet monipuoluevaalit, jotka Meles Zenawin EPRDF voitti jälleen. Opposition protesteissa vaalivilppiä vastaan ainakin 36 sai surmansa. Elo–syyskuussa järjestetyllä toisella kierroksella sama toistui. Vaalien jälkeisissä levottomuuksissa ja mielenosoituksissa poliisi surmasi lähes 200 protestoijaa ja 30 000 pidätettiin.


title: Etiopian historia

text: Syyskuussa 2006 Etiopia kielsi, että sen joukkoja olisi Somaliassa sotimassa tunnustetun väliaikaishallituksen puolella Somalian islamisteja vastaan. Sittemmin molemmat osapuolet julistivat olevansa ”teknisesti” sodassa toistensa kanssa. Joulukuun raporttien mukaan Etiopia oli siirtänyt Somaliaan ainakin 50 panssarivaunua ja sen ilmavoimat pommittivat jouluaattona kahta lentokenttää. Etiopia ryhtyi taisteluihin Somaliaa hallitsevan Islamilaisten oikeusliiton kanssa ilmeisesti Yhdysvaltain kannustuksesta ja Pohjois-Koreasta hankkimiensa aseiden avulla.


title: Etiopian historia

text: Kesällä 2007 hallitus aloitti laajan kampanjan maan itäosassa Somalian rajalla siellä toimivaa Ogadenin kansallista vapautusrintamaa (ONLF) vastaan sen hyökättyä huhtikuussa kiinalaisia öljynetsijöitä vastaan surmaten 74 työntekijää. Sotaretkestä kehittyi parissa kuukaudessa humanitaarinen kriisi kun kansainvälisiä järjestöjä kiellettiin toimimasta alueella. Armeija hyökkäsi taisteluhelikopterein kyliä vastaan ja kapinalliset väittivät toimien johtavan nälänhätään alueella, minkä maan hallitus kielsi.


title: Etiopian historia

text: Huhtikuussa 2008 järjestetyissä vaaleissa 97 % äänestäjistä tuki Zenawin EPRDF-puoluetta äänestysprosentin ollessa 93. Vuoden 2010 vaaleissa pääministerin tukijat saivat jälleen 545/547 parlamentin paikoista, eli 99,5 %.


title: Blanco Encalada (1893)

text: Blanco Encalada oli Chilen laivaston vuonna 1893 vesillelaskettu risteilijä ensimmäisessä ja toisessa maailmansodassa.


title: Blanco Encalada (1893)

text: Sir Philip Wattsin suunnittelema alus tilattiin Armstrong Whitworthilta ja sen köli laskettiin syyskuussa 1892 ollen keisarillisen Japanin laivaston risteilijän "Yoshinon" toisinto. Alus laskettiin vesille 9. syyskuuta 1893 ja se valmistui huhtikuussa 1894.


title: Blanco Encalada (1893)

text: Alus saapui 26. tammikuuta 1895 valmistuttuaan Valparaisoon. Uransa aikana alus palveli koululaivana, Magellanes laivueen tukikohta-aluksena sekä tykistön koululaivana. Se oli modernisoitavana 1920.


title: Blanco Encalada (1893)

text: Toisen maailmansodan alkaessa alus oli toivottamasti vanhentunut. Alus siirrettiin reserviin vuonna 1940 ennen lopullista käytöstä poistamistaan 19. joulukuuta 1945.


title: General O’Higgins (1897)

text: General O'Higgins oli Chilen laivaston vuonna 1897 vesillelaskettu panssariristeilijä, joka palveli sekä ensimmäisessä että toisessa maailmansodassa.


title: General O’Higgins (1897)

text: Sir Philip Wattsin suunnittelema alus tilattiin Armstrong Whitworthilta Elswickistä, missä köli laskettiin huhtikuussa 1896. Alus laskettiin vesille 17. toukokuuta 1897 ja otettiin palvelukseen huhtikuussa 1898.


title: General O’Higgins (1897)

text: Alus saapui heinäkuussa 1898 Chileen. Se oli 1903 Panamassa Yhdysvaltain ja Kolumbian välisen Panaman kriisin aikana, mikä johti lopulta kanava-alueen perustamiseen. Muuten aluksen ura oli tapahtumaköyhä. Se modernisoitiin 1928-1929 ja pääosan urastaan se palveli esikunta-aluksena. Alus poistettiin laivastoluettelosta 1954.


title: Chacabuco

text: Chacabuco oli Chilen laivaston vuonna 1898 vesillelaskettu risteilijä, joka palveli sekä ensimmäisessä että toisessa maailmansodassa.


title: Chacabuco

text: Alus tilattiin Armstrong Whitworthilta ja sen suunnitteli Sir Philip Watts. Aluksen köli laskettiin 14. elokuuta 1896 ja alus laskettiin vesille 4. heinäkuuta 1898. Alus liitettiin Chilen laivastoon 1902.


title: Chacabuco

text: "Chacabuco" oli vuonna 1911 Spitheadissä Yrjö V:n kruunajaisten laivastokatselmuksessa, mutta muuten aluksen palvelus oli normaalia rauhanajan palvelusta. Vuodesta 1941 alkaen aina palveluksesta poistoonsa 1959 saakka alus palveli koululaivana.


title: Sukupuolivaikutusten arviointi

text: Sukupuolivaikutusten arviointi (lyhenne suva) tarkoittaa sukupuolten välisen tasa-arvon edistämiseen tähtäävää toimintaa, jossa pyritään ottamaan sukupuolinäkökulma huomioon niin, että esimerkiksi lain valmistelemisessa arvioidaan, miten kyseinen laki tulee vaikuttamaan naisiin ja miehiin.


title: Sukupuolivaikutusten arviointi

text: Sukupuolivaikutusten arviointi on tärkeä väline tasa-arvon edistämisessä, sillä useilla yhteiskunnan alueilla (esimerkiksi työmarkkinoilla) on sukupuoleen liittyviä tekijöitä, joiden takia neutraaleilta vaikuttavat toimenpiteet voivat vaikuttaa eri tavoilla naisiin ja miehiin, ja toimia tällä tavalla epätasa-arvoa tuottaen.


title: Sukupuolivaikutusten arviointi

text: Sukupuolivaikutusten arviointi on käytäntönä peräisin Yhdysvalloista, jossa sitä on pitkään edellytetty käytettävän erilaisten projektien suunnittelemisessa ja arvioinnissa.


title: Sukupuolivaikutusten arviointi

text:
Suomi on sitoutunut EU:n tasa-arvonormien ja YK:n Pekingin vuoden 1995 tasa-arvojulistuksen mukaisesti toimimaan tasa-arvon puolesta, sekä myös siihen, että sukupuolinäkökulma otetaan huomioon kaikilla aloilla ja että päätösten vaikutukset sukupuolille arvioidaan.
Sosiaali- ja terveysministeriön vuonna 2002 antama ohje edellyttää, että sukupuolinäkökulma ja tasa-arvo pitää sisällyttää kaikkeen Sosiaali- ja terveysministeriön piiriin kuuluvaan lainsäädännön valmisteluun, ohjelmiin, hankkeisiin ja henkilöstöpolitiikkaan.


title: Sukupuolivaikutusten arviointi

text: Työmarkkinakeskusjärjestöt julkaisivat vuonna 2007 ensimmäisen kerran suosituksen koskien sukupuolivaikutusten arviointia työpaikoilla. Suositusta on päivitetty vuosina 2010 ja 2011. Siinä suositellaan, että työehtosopimusosapuolet arvioisivat tietyin väliajoin, miten solmitut sopimukset ovat vaikuttaneet naisten ja miesten välisiin palkkaeroihin.


title: Pim Ligthart

text: Pim Ligthart (s. 16. kesäkuuta 1988 Hoorn) on alankomaalainen rata- ja maantiepyöräilijä.


title: Pim Ligthart

text: Ligthart sai Jeff Vermeulenin kanssa hopeaa junioreiden MM-kilpailujen pariajossa (eli madisonissa) Gentissä 2006. Hän voitti samana vuonna kotimaansa miesten sarjan mestaruuden linja-ajossa (scratch) ja pisteajossa. Vuonna 2007 hän sai EM-hopeaa alle 23-vuotiaiden pisteajossa ja pariajossa. Hän voitti samana vuonna Alankomaiden-mestaruuden miesten pisteajossa ja alle 23-vuotiaiden omniumissa (eli "moniottelussa"). Vuonna 2008 hän voitti pisteajon maailmancupkilpailun Kööpenhaminassa sekä sai alle 23-vuotiaiden EM-hopeaa linja- ja pariajossa.


title: Pim Ligthart

text: Ligthart kilpaili Krolstone Continental Teamissa 2007–2008, jonka jälkeen amatöörinä Avc Aix-En-Provence -joukkueessa 2009–2010. Hän ajoi kauden 2010 loppupuolella harjoittelijana Vacansoleil-tallissa, jossa aloitti ammattilaisena vuoden 2011 alusta. Kausilla 2014–2016 hän edusti belgialaistalli Lotto-Belisol / Lotto Soudalia. Vuosina 2017 ja 2018 hän on ajoi Team Roompot–Nederlandse Loterij -joukkueessa. Kaudesta 2019 lähtien hän on edustanut Direct Énergie -joukkuetta..


title: Pim Ligthart

text: Ligthart voitti 2011 Hel van het Mergelland -kilpailun ja kotimaansa maantieajon mestaruuden. Vuonna 2013 hän voitti Ster ZLM Toer -kilpailun viidennen etapin. Hän voitti 2014 Pariisi–Nizza-ajon mäkikirikilpailun. Seuraavana vuonna hän voitti Grand Prix d'Ouverture La Marseillaise -kilpailun, Vuelta a Andalucían 1a-etapin ja Tanskan ympäriajon mäkikirikilpailun. Vuonna 2018 hän sijoittui kolmanneksi Tour des Fjords -kilpailussa.


title: Ammunnan maailmanmestaruuskilpailut 1939

text: Vuoden 1939 ammunnan maailmanmestaruuskilpailut järjestettiin Luzernissa, Sveitsissä 5. - 11. kesäkuuta. Kilpailut olivat 32. ammunnan maailmanmestaruuskisat kaikissa lajeissa, vaikkakin haulikkokilpailut käytiin Berliinissä.


text: Argentiina-pokaalin voitti Viron joukkue pistein 5 433, vaikka se oli pystyasennosta suurissa vaikeuksissa. Joukkueet saivat valita ampumisjärjestyksen vapaasti ja kärkijoukkueet ampuivat lajit järjestyksessä: makuu-pysty-polvi. Makuulta paras joukkue oli Norja 1 895 pisteellä, polvelta Viro ja pystystä Sveitsi. Joukkuemitalit jaettiin ilmeisesti vain kokonaiskilpailusta.


text: Vastaavan kilpailun sotilaskiväärillä voitti Sveitsi, puolustaen vuonna 1937 voittamaansa Mannerheimin kultapokaalia menestyksellä.


text: Pienoiskiväärin makuuasentokilpailussa Suomen Toivo Mänttäri paukutteli maailmanmestaruuteen maksimipistein 400.


text: Kyyhkysammunnan Deauvillessä voitti Ranskan Guy Lamy.


title: Duncan Siemens

text: Duncan Siemens (s. 7. syyskuuta 1993 Sherwood Park, Edmonton, Alberta) on kanadalainen jääkiekkoilija, pelipaikaltaan puolustaja. Hän edustaa Saskatoon Bladesin joukkuetta WHL:ssä.


title: Duncan Siemens

text: NHL-seura Colorado Avalanche varasi Siemensin numerolla 11 , vaikka NHL:n kykyjenetsijäpalvelu arvioi hänet Pohjois-Amerikassa pelaavista kenttäpelaajista vasta kymmenenneksi parhaaksi.


title: Suomen eurooppaministeri

text: Eurooppaministeri on Suomen valtioneuvostossa "ministeri ulkoasiainministeriössä", joka usein nimetään hallitusta muodostettaessa vastaamaan Suomen Euroopan laajuiseen yhteistyöhön liittyvistä asioista. Eurooppaministerin toimet on usein yhdistetty muihin toimiin.


title: Suomen eurooppaministeri

text: Nykyinen eurooppaministeri on kulttuuri -ja eurooppaministeri Sampo Terho.


title: J. T. Miller

text: Jonathan Tanner Miller (s. 14. maaliskuuta 1993 East Palestine, Ohio, Yhdysvallat) on yhdysvaltalainen jääkiekkoilija, joka pelaa NHL-joukkue Tampa Bay Lightningissa. Joukkue varasi hänet ensimmäisellä kierroksella 15. pelaajana . Hän on pelipaikaltaan keskushyökkääjä, mutta Miller osaa pelata myös laidassa. Hänen vahvuuksiinsa kuuluu nopeus, hyökkäyspään taidot, koko sekä riittävä röyhkeys voimahyökkääjän pelityyliin. Millerillä on kuitenkin kehitettävää fysiikassa ja pelintekemisessä.


title: J. T. Miller

text: Miller pelasi kaudella 2008–2009 Pittsburgh Hornets-nimisessä juniorijoukkueessa. OHL-joukkue Plymouth Whalers varasi hänet 93. pelaajana kesällä 2009. Miller kuitenkin pelasi vuodet 2009–2011 Yhdysvaltain alle 18-vuotiaiden kehitysmaajoukkueessa mm. USHL-liigaa. USHL-joukkue Youngstown Phantoms on erikseen varannut hänet 302. pelaajana vuonna 2010.


title: J. T. Miller

text: Kesällä 2011 NHL-joukkue New York Rangers varasi Millerin ensimmäisellä kierroksella 15. pelaajana. Hän oli alun perin siirtymässä kaudeksi 2011–2012 Pohjois-Dakotan yliopistojoukkueeseen, mutta Miller teki NHL-varauksensa jälkeen jo heinäkuussa 2011 kolmivuotisen tulokassopimuksen Rangersin kanssa ja siirtyi harjoitusleirin jälkeen OHL-joukkue Plymouth Whalersiin. OHL-kautensa päätteeksi huhtikuussa 2012 hän siirtyi AHL-joukkue Connecticut Whalen vahvuuteen. Miller teki siellä loppukaudella kahdeksassa playoff-ottelussa yhden syöttöpisteen.


title: J. T. Miller

text: Kauden 2012–2013 Miller aloitti osaksi NHL:n työsulunkin vuoksi Whalessa. Hänen varsinainen tulokaskautensa AHL:ssä toi 42 runkosarjaottelussa tehot 8+15=23. Miller pelasi kauden aikana myös ssa. NHL-kauden alettua tammikuussa 2013 hän teki NHL-debyyttinsä 5. helmikuuta 2013 vieraissa New Jersey Devilsia vastaan. Seuraavassa ottelussa 7. helmikuuta 2013 New York Islandersia vastaan Miller avasi maalitilinsä NHL:ssä heti kahdella osumalla. Hänet palkittiin ottelun ykköstähtenä. Miller ei tehnyt koko loppukaudella enää maalia NHL:ssä, jossa hän pelasi kauden aikana 26 runkosarjaottelua tehopistein 2+2=4. Kaudella 2013–2014 Miller pelasi NHL:ssä 30 runkosarjaottelua tehopistein 3+3=6. Yli puolet hänen kaudestaan eteni kuitenkin Rangersin Connecticut Whalesta Hartford Wolf Pack -nimeen palanneessa farmijoukkueessa.


title: J. T. Miller

text: Siirtotakarajalla helmikuussa 2018 hän siirtyi yhdessä Ryan McDonaghin kanssa Tampa Bay Lightningiin


title: J. T. Miller

text: Miller edusti Yhdysvaltoja alle 20-vuotiaiden MM-kilpailuissa vuosina 2012 ja 2013, joista jälkimmäinen turnaus päättyi maailmanmestaruuteen. Hän toimi vuoden 2013 turnauksessa myös joukkueensa varakapteenina ja oli tehoilla 2+7=9 Yhdysvaltain paras syöttäjä sekä jakoi sisäisen pistepörssin voiton Johnny Gaudreaun ja Jacob Trouban kanssa.


title: J. T. Miller

text: Miller pelasi myös alle 18-vuotiaiden MM-kilpailuissa vuonna 2011, jolloin hän oli Yhdysvaltain paras pistemies tehoilla 4+8=12, valittiin turnauksen toiseen tähdistökentälliseen ja joukkueen top-3-pelaajaksi. Miller pelasi myös World U-17 Hockey Challengessa vuonna 2010 voittaen kultaa. Hän jakoi viidellä osumallaan turnauksen maalipörssin voiton Venäjän Aleksandr Hohlatšovin, Ruotsin Mika Zibanejadin ja Suomen Joel Armian kanssa.


title: Trolltunga

text: Trolltunga (suom. "peikonkieli") on vuorenseinämästä ulkoneva kallionkieleke Skjeggedal-laakson yläpuolella, Oddan kunnassa, Norjassa. Kieleke on suosittu vaelluskohde ja paikallinen luonnonnähtävyys. Paikka sijaitsee Hardangerviddan kansallispuiston laidalla, ja lähellä on myös Ringedalsvatnet-järvi.


title: Suomen ulkomaankauppaministeri

text: Ulkomaankauppaministeri on Suomen valtioneuvostossa "ministeri ulkoasiainministeriössä", joka yleensä määritellään hallitusta muodostettaessa vastaamaan ulkoasiainministeriön kauppapolitiikkaan ja kehitysyhteistyöhön liittyvistä asioista. Ulkoasiainministeriön kauppapoliittinen osasto ja kehitysyhteistyöosasto kuuluvat ulkomaankauppa- ja kehitysministerin vastuualaan.


title: Suomen ulkomaankauppaministeri

text: Nykyinen ulkomaankauppaministeri on Anne-Mari Virolainen. Hän toimii myös kehitysministerinä.


title: Suomen ulkomaankauppaministeri

text: Ulkoasiainministeriötä johtaa ulkoasiainministeri.


title: Ryan Murphy (jääkiekkoilija, 1993)

text: Ryan Murphy (s. 31. maaliskuuta 1993 Aurora, Ontario) on kanadalainen jääkiekkoilija, pelipaikaltaan puolustaja. Hän edustaa NHL-seura Carolina Hurricanesin organisaatiota. Hurricanes varasi Murphyn .


title: Ryan Murphy (jääkiekkoilija, 1993)

text: Murphy aloitti pelaajauransa 16-vuotiaana Kitchener Rangersissa. Ensimmäisellä kaudellaan hän teki 39 pistettä 62 ottelussa. Hänen silloinen pakkiparinsa John Moore varattiin Columbus Blue Jacketsiin vuonna . Rangers eteni OHL:n pudotuspelien kolmannelle kierrokselle, ja Murphy keräsi sieltä upeasti 17 pistettä 20 ottelussa.


title: Ryan Murphy (jääkiekkoilija, 1993)

text: Toisella kaudellaan hän teki 26 maalia ja antoi peräti 53 maaliin johtanutta syöttöä, keräten 79 pistettä. Se saattoi hänet toiselle sijalle puolustajien pistepörssissä. Murphy nimettiin samalla kaudella myös All-Star-joukkueeseen.


title: Ryan Murphy (jääkiekkoilija, 1993)

text: Kesäkuussa 2011 NHL-seura Carolina Hurricanes varasi Murphyn numerolla 12. Ennen varaustilaisuutta NHL:n kykyjenetsijäpalvelu arvioi hänet Pohjois-Amerikassa pelaavista kenttäpelaajista yhdeksänneksi parhaaksi. Carolinassa pelaa myös Murphyn entinen joukkuetoveri Jeff Skinner.


title: Claire Redfield

text: Claire Redfield on kuvitteellinen hahmo "Resident Evil" -peleissä, -elokuvissa ja -kirjoissa.


title: Claire Redfield

text: Claire esiintyy ensimmäistä kertaa vuonna 1998 julkaistussa "Resident Evil 2":ssa, jossa hän on toinen pelattavista hahmoista. Vuonna 1998 Claire saapuu Raccoon Cityn etsimään veljeään Chrisiä ja huomaa zombien ottaneen kaupungin valtaansa. Lyöttäytyessään yhteen Leon S. Kennedyn kanssa he aloittavat sekä eloonjääneiden että pakotien etsinnän.


title: Claire Redfield

text: "ssa" Claire tunkeutuu Umbrella-korporaation päämajaan Pariisiin, mutta joutuu vangituksi Rockfort-saarelle. Virustartunnan iskiessä saarelle Claire lyöttäytyy yhteen melko lapsellisen Steve Burnsiden kanssa.


title: Claire Redfield

text: "issa" Claire esiintyy "Resident Evil 2":een perustuvassa Memories of a Lost City -episodissa ja "Code: Veronicaan" perustuvassa Game of Oblivion -episodissa.


title: Claire Redfield

text: Claire esiintyy myös ja "". Hahmolla on päärooli myös pelissä "".


title: Claire Redfield

text: Clairella on pieni rooli Capcomin vuonna 1999 julkaisemassa lumilautailupelissä "Trick’N Snowboarder". Myös Leon S. Kennedy ja zombiksi mutatoitunut poliisi esiintyvät pelissä.


title: Claire Redfield

text: Ali Larterin esittämä Claire esiintyi valkokankaalla ensimmäistä kertaa kolmannessa "Resident Evil" -elokuvassa "" ja kolme vuotta myöhemmin "ssa". Larter palaa rooliin elokuvasarjan viimeisessä osassa "". Claire esiintyy myös animaatioelokuvassa "".


title: Claire Redfield

text: Claire esiintyy S. D. Perryn kirjoittamissa romaaneissa "Resident Evil: City of the Dead" ja "Resident Evil: Underworld".


title: Helmikirjorastas

text:
Helmikirjorastas ("Geokichla guttata") on erittäin uhanalainen rastaisiin kuuluva varpuslintu. Kansainvälisen luonnonsuojeluliiton ("IUCN") arvion mukaan niitä on maailmassa alle 2500 yksilöä, ehkä vain tuhatkunta.
Sen levinneisyysalue on laaja mutta pirstaleinen. Keniassa ja Tansaniassa helmikirjorastaita elää muuttolintuina, kun taas Malawissa ne pysyvät koko vuoden. Sudanissa ja Kongon demokraattisessa tasavallassa on tavattu yksi yksilö molemmissa.


title: Helmikirjorastas

text: Helmikirjorastas on 19 - 23 cm pitkä ja painaa 45 - 78 grammaa.


title: HC Rychenberg Winterthur

text: HC Rychenberg Winterthur on vuonna 1983 perustettu sveitsiläinen salibandyseura, jonka miesten edustusjoukkue pelaa Sveitsin korkeimmalla sarjatasolla Swiss Mobiliar Leaguessa.


title: HC Rychenberg Winterthur

text: Joukkueessa pelasi kaudella 2012-2013 neljä suomalaista: Mikael Lax, Mikko Hautaniemi, Mikko Jolma ja Jukka Kinnunen.


title: HC Rychenberg Winterthur

text: Sveitsin cup mestaruudet:1986, 1988, 1991, 1996 .


title: Hayden Paddon

text: Hayden Paddon (s. 20. huhtikuuta 1987 Geraldine, Uusi-Seelanti) on uusiseelantilainen ralliautoilija. Hänen uransa toistaiseksi paras saavutus on PWRC-luokan maailmanmestaruus vuodelta 2011.


title: Hayden Paddon

text: Kaudella 2017 Paddon ajaa osan kauden soraralleista Hyundain tehdastallin kolmannella Hyundai i20 Coupe WRC:llä.


title: Hayden Paddon

text: Paddon aloitti uransa 15-vuotiaana vuonna 2002, kilpaillen kotimaansa rallisarjoissa. Vuonna 2007 hän debytoi MM-sarjassa Uuden-Seelannin rallissa, jossa sijoittui vaatimattomasti 49:nneksi. Samana vuonna Paddon kilpaili PWRC-sarjassa.


title: Hayden Paddon

text: Vuosina 2008 ja 2009 Paddon ajoi kaksi kilpailua WRC-sarjassa parhaana tuloksena yhdeksäs sija Australian rallissa. Seuraavana vuonna hän kilpaili kaikkiaan kahdeksassa WRC-kilpailussa saavuttamatta pisteitä. Vuonna 2011 Paddon saavutti uransa ensimmäiset pisteet WRC-sarjassa ajamalla yhdeksänneksi Argentiinan rallissa. Lisäksi hän voitti oman luokkansa kilpailut Portugalin rallissa sekä Argentiinassa, ja lopulta kruunattin PWRC-luokan maailmanmestariksi kauden päätteksi. Seuraavaksi kaudeksi Paddon siirtyi luokkaa ylemmäs, SWRC-sarjaan.


title: Hayden Paddon

text: Paddonin paras sijoitus MM-tasolla on voitto vuoden 2016 Argentiinan rallissa.


title: General O’Higgins

text: General O’Higgins tai O’Higgins on ollut neljän Chilen laivaston aluksen nimenä.


title: Jake’s Blues Band

text: Jake’s Blues Band (JBB) on vuonna 1992 perustettu rock- ja bluestrio Toijalasta. Trion musiikki pohjautuu Jimi Hendrixin , Stevie Ray Vaughanin sekä Texas Blues Rock tyyliseen tulkintaan ja omaan materiaaliin.


title: Jake’s Blues Band

text: Triossa soittaa edelleen alkuperäiskokoonpano: JBB on julkaissut kuusi albumia ja DVD:n, joista viimeisin on nimeltään "Studiolive 2011".


title: Sirkka-Liisa Konttinen

text: Sirkka-Liisa Konttinen (s. 1948 Myllykoski, Sippola) on suomalainen valokuvaaja, joka on työskennellyt Britanniassa 1960-luvulta lähtien.


title: Sirkka-Liisa Konttinen

text: Konttinen opiskeli valokuvausta Lontoossa 1960-luvulla ja oli mukana perustamassa Amberin kollektiivia, joka siirtyi 1969 Newcastleen.


title: Sirkka-Liisa Konttinen

text: Konttinen asui vuodesta 1969 Bykerissa ja kuvasi ja haastatteli alueen talojen asukkaita seitsemän vuotta, kunnes hänen oma asuintalonsa purettiin. Hän jatkoi työskentelyä siellä jonkin aikaa. Tuloksena syntyi kirja "Byker," jossa hän kuvaa inhimillistä lämpöä ilottomassa ympäristössä. Vuonna 1980 hänestä tuli Kiinan kulttuurivallankumouksen jälkeen ensimmäinen valokuvaaja, jonka kuvia British Council on asettanut näytteille Kiinassa.


title: Sirkka-Liisa Konttinen

text: Konttisen seuraava hanke oli kuvata North Shieldsissä tanssikoulua käyviä tyttöjä sekä heidän äitejään ja tanssikouluja. Hän julkaisi kuvia teoksessa "Step by Step". Hän kuvasi kolme vuotta Seahamin ja Hartlepoolin välistä rantaa, ja kuvista syntyi sarja "Coal Coast". Konttinen on myöhemmin ottanut värikuvia Bykerin uusista asukkaista.


title: FS Duguay-Trouin (1923)

text: Duguay-Trouin oli Ranskan laivaston 1920-luvun alussa valmistunut Duguay-Trouin-luokan kevyt risteilijä, joka palveli toisessa maailmansodassa.


title: FS Duguay-Trouin (1923)

text: Alus tilattiin 14. huhtikuuta 1922 Brestin laivastontelakalta. Sen köli laskettiin vielä samana vuonna 4. elokuuta ja alus laskettiin vesille 14. elokuuta 1923. Alus otettiin palvelukseen 2. marraskuuta 1926.


title: FS Duguay-Trouin (1923)

text: "Duguay-Trouin" liitettiin valmistuttuaan Brestiin sijoitettuun 2. laivueeseen. Aluksesta tehtiin 1929 Välimeren laivaston 3. kevytristeilijälaivueen lippulaiva. Se osallistui 1931 tehtyyn Indokiinan kierrokseen vieraillen alueella olevissa Ranskan siirtomaissa. Alus palasi 1932 Brestiin 2. laivueeseen lippulaivaksi, kunnes se siirrettiin 1936 tykistön koululaivaksi. Alus liitettiin kesäkuussa 1939 6. risteilijäviirikköön.


title: FS Duguay-Trouin (1923)

text: Ranskan julistettua 3. syyskuuta 1939 sodan Saksalle alus lähti muiden Ranskan laivaston alusten mukana Atlantille etsimään saksalaisia aluksia. Alus pysäytti 16. lokakuuta 320 kilometriä Dakarista lounaaseen saksalaisen kauppa-aluksen "Hallen" (5889 grt), jonka miehistö upotti aluksensa ennen valtausta.


title: FS Duguay-Trouin (1923)

text: Alus siirrettiin toukokuun alussa 1940 itäiselle Välimerelle Beirutiin, josta käsin sen toiminta-alueeksi määrättiin Adrianmeri ja Dodekaneesien saaristo. Ranskan antauduttua alus liittyi amiraali Rene-Emile Godfroyn Force X:ään Aleksandriassa, jossa alus internoitiin brittihallituksen kanssa 22. kesäkuuta tehdyn sopimuksen mukaisesti.


title: FS Duguay-Trouin (1923)

text: Saksan vallattua marraskuussa 1942 Vichyn Ranskan alus liittyi 30. toukokuuta 1943 liittoutuneisiin ja se uudelleen aseistettiin heinäkuuhun mennessä. Aluksen oli vuoden 1944 alkupuoliskon joukkojenkuljetusaluksena. Elokuussa 1944 alus osallistui Etelä-Ranskan maihinnousun tukemiseen tykistöllään sekä sen jälkeen tulitukitehtäviin Italian rannikolla aina Genovaan saakka.


title: FS Duguay-Trouin (1923)

text: Sodan jälkeen alus lähetettiin Indokiinaan, jossa se tuki taisteluita Việt Minhin -joukkoja vastaan. Alus poistettiin palveluksesta 19. maaliskuuta 1952.


title: FBC Liberec

text: FBC Liberec on tšekkiläinen salibandyseura. Se perustettiin vuonna 1994. Liberec sijoittui kaudella 2010-2011 Fortuna Extraligassa kahdeksanneksi.


title: Lego Creator

text: Lego Creator on Lego Groupin valmistamien Lego-lelujen tuotesarja. Jokaiseen Creator-sarjan tuotteeseen kuuluu kokoamisohjeet useampaan erilaiseen rakennelmaan, jotka ovat rakennettavissa sen sisältämistä rakennuspalikoista, joskaan eivät samanaikaisesti. Creator-sarjan aiheena on ollut muun muassa ajoneuvoja ja taloja.


title: Lego Minifigures

text: Lego Minifigures on Lego Groupin vuonna 2010 lanseeraama Lego-tuotesarja, joka sisältää erilaisia yksittäispakattuja Lego-minihahmoja. Kukin minihahmo kuuluu tiettyyn sarjaan ja kukin sarja on myynnissä vain rajoitetun ajan, yleensä noin puoli vuotta. Tuotesarja pohjautuu vahvasti keräämiseen, sillä jokainen minihahmo on uniikki ja vain tietyssä sarjassa mukana oleva. Yhdessä sarjassa on noin 16 hahmoa. Sarjat voidaan erottaa selkeästi myyntipakkauksien (yksittäispakkauksien ja pakkauksia sisältävän laatikon) värityksen mukaan. Vuosien varrella on ilmestynyt myös erikoissarjoja: Disney-sarja, kaksi Simpsonit-sarjaa, Lego Movie-sarja ja DFB-sarja.


title: Jari Juutinen

text: Jari Tuomas Kalevi Juutinen (s. 9. toukokuuta 1959 Nurmes) on suomalainen teatteriohjaaja ja näytelmäkirjailija.